qundao/data-zh-poetry huggingface dataset:
三谒庞士元墓·其一
作者：杨潮观
朝代：清

白马关前落凤坡，千年孤冢郁嵯峨。可怜末定三分鼎，草草功名也不磨。
三谒庞士元墓·其三
作者：杨潮观
朝代：清

三尺孤坟幸未平，筑台应可对怀情。书生只解风流梦，赢得啼猿有四声。
三谒庞士元墓·其二
作者：杨潮观
朝代：清

襄阳旧隐白云开，龙凤双飞入蜀来。今日墓门秋草里，一般残照使人哀。
访黄崇嘏墓四首录二
作者：杨潮观
朝代：清

恐是瞿昙幻化因，女郎花现宰官身。无端泄露春光早，云破方知一月真。东风不上蜀王台，环佩衣冠尽草莱。只有香名埋不得，梅花毕竟百花魁。
访黄崇嘏墓四首录二·其一
作者：杨潮观
朝代：清

恐是瞿昙幻化因，女郎花现宰官身。无端泄露春光早，云破方知一月真。
访黄崇嘏墓四首录二·其二
作者：杨潮观
朝代：清

东风不上蜀王台，环佩衣冠尽草莱。只有香名埋不得，梅花毕竟百花魁。
临江仙·春思
作者：杨澄
朝代：清

幽闺欲曙闻莺啭，绮窗初日微明。新妆眉画远山横。此时花事了，燕子最关情。满地落花红作雨，倍添春思难禁。旧欢惟有梦魂惊。东风何太劣。吹断玉箫声。
桃源忆故人·冬夜
作者：杨澄
朝代：清

乍惊岭雪寒梅绽。暖阁红炉妆遍。锦帐佳人睡暖。冰壶一夜满。烟寒山色偏宜远。楼上帘垂不捲。风急雁行吹断。云乱江天晓。
满宫花·春晓
作者：杨澄
朝代：清

春正迟，晨尚冷。水咽辘轳金井。深闺少妇不如愁，日对碧纱烟影。燕掠画檐油幕静。红药翻阶瞑。东风杂引佩环声，一抹双眉慵整。
玉楼春·迟起
作者：杨澄
朝代：清

香闺几度眠过晓。罗绮风柔惊料峭。碧桃万树倚云栽，几日东风都放了。花枝手自凌晨拗。图史馀闲香篆袅。雕栏十二锁春寒，楼阁重重人不到。
玉楼春·迟起
作者：杨澄
朝代：清
体裁：词

香闺几度眠过晓。罗绮风柔惊料峭。碧桃万树倚云栽，几日东风都放了。花枝手自淩晨拗。图史馀闲香篆袅。雕阑十二锁春寒，楼阁重重人不到。
苏幕遮·牡丹春睡
作者：杨澄
朝代：清

玉楼春，金屋晓。晓日低檐，紫雾红烟绕。处处喧晴闻好鸟。帘幕重遮，更卧人儿悄。梦巫山，游阆岛。翡翠衾温，嬿婉偏难觉。强起不胜情思小。细数朝来，花落知多少。
风中柳·秋日寄外
作者：杨澄
朝代：清

每到秋来，黯黯倍增愁境。怯西风、时惊骨冷。梦回人远，正深闺曲径，忆追欢、不禁酒醒。暮鼓晨钟，几许韶华犹剩。问何堪、香抛粉尽。雕栏朱户，休教孤另，怕消瘦、相如多病。
浪淘沙·除夜
作者：杨澈
朝代：清

残腊一宵除。香发瓶梅。樽前欢笑报春归。争奈一身情作恶，事事皆非。病骨强支离。无限凄其。明朝椒酒捧觞时。还忆去年香阁里，有女相携。
渔家傲·本意
作者：杨澈
朝代：清

一叶扁舟秋信早。舻声曳乱沙汀草。鸥鹭溪边争浴闹。芙蓉老。绿蓑披雨穿红蓼。江上鱼鲜新酒好。摩娑醉眼乾坤小。欹枕睡酣风满棹。烟波悄。醒来漫唱渔家傲。
满江红·秋闺
作者：杨澈
朝代：清

秋入银屏，金钩冷、湘帘高轴。叹秋光、芙蓉粉褪，桂枝香触。月殿冰轮光乍冷，玉楼鸳瓦寒生栗。倚栏杆，庭院悄无人，风敲竹。池塘里，鸳鸯浴。帘栊下，鹦哥宿。听何处箫声，吹残红玉。月转西廊花影乱，漏沉东阁砧鸣促。又依稀，铜箭已将残，疏钟续。
点绛唇·送女
作者：杨澈
朝代：清

绕藤依依，晨昏举止相携伴。欢容笑眼。解我愁怀半。一旦轻分，握手难留恋。何时见。灯昏月暗。谁识离肠断。
蝶恋花·忆女
作者：杨澈
朝代：清

欹枕呻吟清不寐。病入人心，药石炉空沸。惨淡寒灯天欲曙，依稀残梦轻难记。一片鸡声和夜雨，搅乱愁肠，总是伤心味。千遍思量千遍泪，何时得汝欣欣至。
踏莎行·秋景
作者：杨澈
朝代：清

短巷寒砧，孤城画角。嘹嘹征雁沙头落。断桥秋思不堪闻，被风吹入深深阁。细雨梦回，绿罗衾薄。夜阑灯晕寒生幕。重门寂寂掩黄昏，梧桐叶上偏萧索。
阮郎归·忆女
作者：杨澈
朝代：清

灯前梳裹带娇啼。牵衣难别离。犹闻兰麝在深闺。几回错唤伊。风日淡，暮云微。凄凉泪湿衣。梦中惊喜汝来归。觉回依旧非。
挽曾国荃联
作者：杨激云
朝代：清
体裁：联

自安庆克复以来，三十年昕夕相从，知己感恩无报称；记文正仙游之日，六七载东南坐镇，鞠躬尽瘁亦荣哀。
浯溪中兴颂石联
作者：杨瀚
朝代：清
体裁：联

地辟天开，斯文独立；山高水大，此石不磨。
门联
作者：杨瀚
朝代：清
体裁：联

子厚过柳州，山水益著；东坡游海外，文字逾奇。
春日同郭汾勷徐阔斋可庵游仙人洞
作者：杨灏
朝代：清

仙家在何处，洞口自长春。钟乳悬危坐，岩梯绝暗尘。桃花迷远目，草色醉行人。徙倚夕阳晚，山村鸟语频。
雨后望西山
作者：杨灏
朝代：清

雨余山似黛，纵目豁幽情。天半云犹渍，峰坳翠已清。裁诗劳想像，读画倍分明。还拟延朝爽，飘然襟袖轻。
柬友
作者：杨炌
朝代：清
体裁：七言律诗

白云遥访故人楼，雁字惊传万里秋。梧雨三更曾入梦，枫江八月正同游。尺书潦落凭殷浩，杯酒飘零识马周。醉罢茱萸相忆否，吴山指顾说南州。
书怀
作者：杨炜
朝代：清
体裁：七言律诗

空守闲窗对简编，乡心谢却案头前。读书岂为功名计，处世难无俗虑牵。作客恒悲虚白日，为人特患负青天。半生壮志消磨尽，学业无成愧问年。
初夏闻鸟声
作者：杨炜
朝代：清
体裁：七言绝句

余花落尽草萋萋，绿暗书窗柳色迷。好鸟不知春已去，声声犹向耳边啼。
始馆虎丘白公堤
作者：杨炜
朝代：清
体裁：七言绝句

白堤托足暂勾留，馆对丛花门对流。人性未谙难逆料，青山伴我几春秋。
孟冬暮登虎阜
作者：杨炜
朝代：清
体裁：五言律诗

一登虎阜岭，远迩入双瞳。万里烟迷紫，千秋叶老红。峰高天地小，物变古今空。日落寒云起，苍茫处处同。
扫启秀公墓以示诸弟
作者：杨炜
朝代：清
体裁：古风

立身贵端方，处世贵法度。祖墓虽云遥，安可弃不顾。子孙欲何为，祭祀与扫墓。我拜共墓前，岂求鬼神护。但念身由来，追远可不务。
春晴
作者：杨炜
朝代：清
体裁：五言律诗

一色晴开霁，千声鸟出林。云空山觉嫩，溪涨水犹深。柳展轻风眼，花含宿雨心。夕阳芳草路，万里碧沉沉。
登鸿山
作者：杨炜
朝代：清
体裁：古风

偶到鸿岭上，山高红尘杳。四顾天地空，俯视人世小。顽石空坐久，一春心事了。
秋兴茂林园中寄安东云先生
作者：杨炜
朝代：清
体裁：七言律诗

中秋景色浩无涯，明月罗云分外佳。桂子风香飘客馆，梧桐露湿滴苔阶。蛩吟四壁千声澈，雁阵三霄一字排。相约重吟期不雨，菊擐共把畅幽怀。
读史集咏六十首·其一
作者：杨炜
朝代：清
体裁：七言绝句

开天我欲问盘皇，何处凭空凿混茫。一自三才分世界，千秋万岁阅沧桑。
读史集咏六十首·其三
作者：杨炜
朝代：清
体裁：七言绝句

黄帝骑龙径上天，攀髯附从亦登仙。千秋犹有桥山冢，下葬衣冠恐未然。
读史集咏六十首·其二
作者：杨炜
朝代：清
体裁：七言绝句

荒古三皇天地人，历年十万八千春。不知甲子谁推算，尽信无书赈未真。
雨雪偶吟
作者：杨炜
朝代：清
体裁：六言诗

蝶影长空乱舞，纷纷玉树飞花。欲访寒梅消息，人到路没三叉。
题水仙图
作者：杨炜
朝代：清
体裁：古风

心似兰花素，质比梅花洁。写出本性是清流，岂识人间趋炎热。
题白鹤榆芝图
作者：杨炜
朝代：清
体裁：四言诗

皎然莫比，卓尔不群。飞疑宵破，鸣恐天闻。岂贪榆荫，唯爱芝芬。怀此独立，气凌青云。
侍玉方舅氏夜坐赋呈
作者：杨炳
朝代：清

月亦知人意，窥窗分外明。虾须排竹桁，蟹眼沸茶铛。镫火秋心觉，星河夜气清。此时参静悟，客慧不容生。
喜晤肥乡查梅史明府
作者：杨炳
朝代：清

夙晤方三拜，骚坛契盛名。墨痕分竹劲，诗味耐茶清。嗟我倦行役，中途求友生。萍踪猝相遇，不负此邮程。
文天祥祠联
作者：杨炳
朝代：清
体裁：联

英灵咽怒潮，遗庙低徊南渡后；羁旅哀荒屿，残疆抢壤北归时。
浩然楼联
作者：杨炳
朝代：清
体裁：联

今之画图毋乃是；近来诗客似君稀。
渡江
作者：杨炳
朝代：清

片帆双桨稳中流，乞得天风送客舟。昨夜江南今夜产，玉箫声里上扬州。
秋夜同胡石圃访林一凡
作者：杨炳
朝代：清
体裁：七言律诗

荡涤烦嚣梦寐清，萧疏眉宇紫芝情。幽居杳不离城市，结社还须免送迎。月透窗棂光照席，风传漏鼓响催砧。归逢醉尉休予詈，故李将军未有名。
水东厘厂联
作者：杨炳勋
朝代：清
体裁：联

物力太艰难，莫教尽取锱铢，少为苍黎培气脉；世情多反复，所在一凭忠信，稳乘舟楫涉波涛。
乌兔水途次阻风，简徐雨田二首
作者：杨炳坤
朝代：清

传闻乌兔水，地接十三房。坤路潜相结，雄风蠢尔狂。沙痕时滉漾，山势欲低昂。倘藉吹嘘力，扶摇万里翔。独抱平生志，驰驱兴独饶。风云双剑匣，冰雪一鞭梢。地接天山近，书传故里遥。但期烽燧息，同趁浙江？。
乌兔水途次阻风，简徐雨田二首·其一
作者：杨炳坤
朝代：清

传闻乌兔水，地接十三房。坤路潜相结，雄风蠢尔狂。沙痕时滉漾，山势欲低昂。倘藉吹嘘力，扶摇万里翔。
乌兔水途次阻风，简徐雨田二首·其二
作者：杨炳坤
朝代：清

独抱平生志，驰驱兴独饶。风云双剑匣，冰雪一鞭梢。地接天山近，书传故里遥。但期烽燧息，同趁浙江？。
乌兔水途次阻风，简徐雨田二首·其二
作者：杨炳坤
朝代：清
体裁：五言律诗

独抱平生志，驰驱兴独饶。风云双剑匣，冰雪一鞭梢。地接天山近，书传故里遥。但期烽燧息，同趁浙江𦨣。
住芨芨台，大风雪，呈乐彦亭将军
作者：杨炳坤
朝代：清

大雪满弓衣，劳人塞上归。朔风号万窍，冷月晕重围。白首神偏旺，丹心愿讵违。龙泉犹在匣，破壁几时飞？
出得胜关抵松树塘
作者：杨炳坤
朝代：清

策蹇徐行度后门，一鞭残照指遥村。平原草长绿无际，远岫松明青有痕。满眼风光都入画，动人乡思欲销魂。石莲芳枸称佳种，药笼收来待品论。
天山碑
作者：杨炳坤
朝代：清

岌岦丰碑纪有唐，当年君集破高昌。刀烧枉自夸寒热，日月旋开化雪霜。百载封圻空叹曲，千秋文笔却推姜。祗今过客徘徊处，古迹依稀认战场。
望天山作
作者：杨炳坤
朝代：清

好与天山结净缘，时时相见马头前。上留太古难消雪，长作人间不涸泉。苜蓿春深朝牧马，菑畲岁熟旧屯田。边疆生计资滕六，合建灵祠祀几筵。
望蒲海
作者：杨炳坤
朝代：清

鞟壁重重勺水难，蓦教蒲海动波澜。苍茫远与山吞吐，广袤浑如路汗漫。可有舟航通利济？更无鳞甲长荒寒。几时照澈天山月，濯足来看白玉盘。
过天山达坂
作者：杨炳坤
朝代：清

车行曲折傍回栏，到此方知行路难。东去已愁泥滑滑，西来又见路盘盘。终三十里遑言近，到二层台始觉安。若遇雪深冰冻阻，更从何处著征鞭？
喜晴和云门韵
作者：杨炳春
朝代：清

黄人失守金鸦逃，白龙倒翻沧海涛。如轮黑云横天半，两月不见高天高。绿章谁人达天耳，只恐将天都化水。天忽大怒雷夜鸣，霹雳一声雨为止。黑云破碎红云生，扶桑晓日排云行。绕日虹光一万丈，岂有神怪敢相争。乃知天欲苏民困，约束祇凭威一震。他时客向海上来，定见乖龙缩成寸。
春暮作歌用昌黎寒食日出游韵
作者：杨炳春
朝代：清

久晴则阴吾何病，转惜岁首春光盛。若教移向三月来，照眼定多红紫映。含葩纷纷欲出奇，其力那与造物竞。易落只坐天黯惨，催开空费人吟咏。盈庭老绿围幄张，何处生红妆束正。幸哉年年例三月，韶光过去还能更。劝尔弱植勤栽培，慎勿相向嗟薄命。皇天平分此四时，菀枯万物潜操柄。岂无他时增萧索，先与眼前集喜庆。盛极不再真堪哀，晦久而发乃可敬。矧兹阳春本有脚，捷回旸谷途非夐。回红转绿只咫尺，处高听卑杖明圣。群花与树暂别离，明年此日终合并。但恐中槁滋朽蠹，召彼戕伐伤本性。草根木质果坚贞，雨师风伯空骄横。我持此论向中夜，疏星渐看云隙迸。须臾薄雾尽卷却，清光宛若新揩镜。会逢其适阴变晴，谁操厥券诗为政。唤回春首力不能，预计来春语则劲。饯春翻出迎春歌，兴来忘却炎官令。
汉延平熨斗歌为认庵作
作者：杨炳春
朝代：清

延平始终无一年，当时邓后专威权。铜斗有柄载年号，睹此款识加爱怜。斗体纯作瓜皮绿，古色烂斑眩双目。已撞玉斗当雁行，欲补金瓯反蛇足。吁嗟！此斗虽缺非寻常，元年二字书煌煌。殇帝赖尔寿命长。断碑折剑何足拟，好配汉家传国玺。
渡江作
作者：杨炳春
朝代：清

舟中不知波涛大，耳中但觉风声快。推篷起叱咄咄怪，我头欲昂船欲拜。一波轩轩九州隘，一壶不见千金卖。蛟龙作势舞泙湃，馋口呀呀幸人败。平时风顺一帆挂，船尾舟人跂脚话。张帆今入长江界，众目睽睽口噤齘。而我无端发深喟，世途无处无机械，安得长如此时戒。
编录先仲兄遗稿追悼
作者：杨炳春
朝代：清

涕泪深深欲满衫，竟从苦海断归帆。夜台得友心应慰，石阙知君口尚衔。鸿雁余哀云外叫，风波无恙箧中缄。遗编重向残镫读，此笔生前早蜕凡。
读借公完玉堂诗稿
作者：杨炳春
朝代：清

能不作僧语，自然得好诗。才华本天授，刊落亦何为。独爱借公集，雅多儒者词。心清气雄杰，世外想英姿。
读梅宛陵诗和本集永叔进道堂夜话诗韵
作者：杨炳春
朝代：清

凉云抱雨颓，候虫啼秋急。一镫闪虚牖，窸窣精魂入。敛心与酬对，拟追微渺及。视肤略无奇，觑髓行难十。羊肠郁百盘，盘盘平野立。何尝空虚为，端由豪横戢。镕韩英斯存，煦孟寒不袭。当其戛戛难，有似硁硁执。豁然得悬解，活古一呼吸。于公本自然，传后憎僻涩。不博浅学欢，要取真宰泣。嗟予素疏陋，奥旨未全挹。誓终索渊珠，苦意鞭潜蛰。
题炖煌太守裴岑纪功碑拓本
作者：杨炳春
朝代：清

提兵三千人，立功万里外。裴公信桓桓，与汉除灾害。嗟哉窃禄徒，养尊幸时泰。履常恣欺谩，蹈险丧狡狯。国仇仓卒逢，未战先狼狈。微躯不如草，荀活向敌丐。古人不畏死，所以功名大。古人傥畏死，姓氏久尘壒。我读裴公碑，英风想旌旆。裴公不复生，呼酒为公酹。
挽彭玉麟联
作者：杨焯
朝代：清
体裁：联

即论风雅足流传，疏影暗香，万本梅花合写照；尚寄性灵在丘壑，人遐室迩，一枝邻笛最怆神。
和新城尚书凤翔府韵
作者：杨煜曾
朝代：清

渭水无情日夜流，南山拱处古皇州。野人坞下风依旧，凤女台前露未秋。斜谷戍关空设险，陈仓卖酒且浇愁。乱鸦残日频搔首，新月窥人吐半钩。
挽张之洞联
作者：杨熊祥
朝代：清
体裁：联

廿年功德如新，能使匕鬯勿惊，楚境遂为天下重；小子亲炙最晚，但见声色不动，中朝重奠泰山安。
挽曾国荃联
作者：杨玉书
朝代：清
体裁：联

只手补金瓯，即今南国棠甘，半壁河山资砥柱；大星沉碧落，回忆东征瓜苦，十年江海梦旌旗。
一剪梅
作者：杨玉衔
朝代：清

欺枕西风怯夜寒。颤豆灯危，吟纸窗乾。萧萧落叶满长安。马影鸡声，几个人閒。梦里乡关屏上山。咫尺天涯，杜宇声残。夕阳无语下阑干。雁字云笺。尽写愁难。
一剪梅·拈题得壁苔，用清真体
作者：杨玉衔
朝代：清

削立危崖似怯寒。文绣层层，包裹婵娟。洞天开处舞飞鸾。横掠萝屏，韡印弓蛮。愁锁春宫十二阑。别矣王孙，黯色年年。题情欲倚惜葱芊。呵问天心，绿晕成圆。
一寸金·和六禾书感，用梦窗韵
作者：杨玉衔
朝代：清

哨骑无才，敌人偏传赵王猎。忽毒鲸波撼，关沦碣石，洪蛟潦发，灶沈都邑。徵调纷符牒，狼烟里、鹤猿并泣。长江域、天堑填平，似水银倾孔都入。踞地开场，喽啰呐喊，陈书发苏箧。幸上攀星斗，云生秋驾，湛沾雨露，门标春帖。风阻瀛洲楫，西江水、倒流建业。君知否、傍树狐狸，落防霜后叶。
一寸金·花影，和六禾
作者：杨玉衔
朝代：清

春色分明，为怎糊模遽如许。透帘栊宵月，晴波摇荡，阑干朝旭，娇容摹取。睡起婆娑舞。绣茵卧、钿钗衬步。似离魂、倩女迷踪，惆怅无情暴风雨。幸傍灯檠，归来环佩，鸿都帐中遇。似水仙留袜，春泉赐浴，宫妃理镜，晨妆回顾。铅墨渲缣素。疑笼罩、恨烟怨雾。终须见、铲迹人间，蜂蝶无觅处。
一斛珠
作者：杨玉衔
朝代：清

天然清绝。断桥残雪平湖月。淡妆浓抹波光瞥。加减俱非，色岂人工设。曲折赤阑连岸接。凿开混沌胸成穴。庄严金碧梅花劫。西子魂归，痛洒春鹃血。
一斛珠
作者：杨玉衔
朝代：清

黄沙漠漠。穹窿方垒金棺托。神巫炼骨珍灵药。地久天长，何事南山椁。疑冢漳滨终觅著。茂陵玉椀人间落。形骸留得终缠缚。捣麝成尘，何似归寥廓。
一斛珠
作者：杨玉衔
朝代：清
体裁：词

黄沙漠漠。穹窿方垒金棺托。神巫炼骨珍灵药。地久天长，何事南山椁。疑冢漳滨终觅著。茂陵玉碗人间落。形骸留得终缠缚。捣麝成尘，何似归寥廓。
一斛珠·海珠一役，王广龄厅长、汤觉顿代表死之，徐君勉跳而免。起事者意在徐，而徐反免，有幸不幸存焉
作者：杨玉衔
朝代：清

惊雷蛰起。孽龙腥喷波成紫。封姨过处花纷坠。血不登盘，狼藉殷冠履。鱼服閒游忘上饵。庭槐风倒魔王喜。虾蟆胆落争趋避。今日园林，中有伤心史。
一萼红·和白石
作者：杨玉衔
朝代：清

古藤阴。梦黄农上古，短发谢华簪。云雁书愁，霜蛩咽冷，灯烬还觉烟沈。才唱得、秋词入拍，又磅礴、羲帖仿来禽。榆景催人，花楼伤客，时怯登临。电泡吾生如寄，况鸡虫得失，何足关心。无味咸酸，垂残筵席，莫非忧患相寻。向平愿、楹书枉托，更何取、遗子满籯金。借问蓬莱，几程几许云深。
一落索·郴县道中
作者：杨玉衔
朝代：清

终古郴江东去。郴山长住。住岂无情去有情，同隔潇湘浦。况值黄昏梦雨。玉京人苦。峰能回雁不回郎，郎今夕、知何处。
丁香结·除夕，和梦窗
作者：杨玉衔
朝代：清

辞腊鼍寒，供朝盘暖，婪尾婆娑曾醉。忆剪钗红腻。茸烂嚼、唾碧沾人衣袂。绿窗梅盏咒，团圆会、故园梦里。宜男羞舞，尚会好语，年莺深意。今似。守岁拚孤单，路数屏山未睡。祭馁诗魂，占迟镜听，拥灯人背。山静犹是太古，悄立无春地。文君曾见否，留问南来燕子。
万年欢·十一月十六日祝黄梅伯先生生朝，和六禾。六禾用晁无咎体，少一韵，今从词律补之
作者：杨玉衔
朝代：清

如鲫名流，数诸贤过江，谁最枭采。耐冷头陀，曾饰出场冠佩。修到罗浮玉骨，忍更效、阎浮时态。鼓暇滕阁吟秋，笔花常蘸烟霭。一瓣心香下拜。想聪明冰雪，胸襟湖海。裙屐风流，梅栋诗名长在。千顷清陂沾溉。记握管、曾窥天外。今纵说、香火因缘，种根萍梗何碍。
三株媚·登舟山谒成仁祠
作者：杨玉衔
朝代：清

渔樵閒话里。道撄城援桴，鼓声先死。水国山围，算沈沈层壑，藏舟无地。一域同归，碧血绣、苔花浓紫。宫井凄凉，落叶谁题，涎蜗成字。犹识臣心如水。剩满地梨花，闭门亭倚。力谢回天，看浅清瀛海，顿时尘起。日落云颓，堪指点、旌旗残垒。今问江山何似，英魂识未。
三株媚·辛未清明
作者：杨玉衔
朝代：清

鸪声烟雨里。又春城花飞，乱撩心事。渠爱南翔，问此时何苦，阻人归计。闭户微吟，情悄悄、帘阴委地。桃讯龙华，都付游鞭，随车拾翠。邱陇松楸捐弃。怅憔悴天涯，十年游子。绣地鹃红，问几番寒食，佳城空闭。屈指春闺，凭慰问、家山薜荔。影入关河归路，残灯坠穗。
三部乐·和霞盦风后木叶枯脱之作
作者：杨玉衔
朝代：清

林秃山髡，扫木叶一空，似头新沐。蛎墙薜荔，凌乱诗人吟屋。未岁寒、松柏先凋，岂梅花五月，笛声飞玉。横汾帆乱，又唱大风一曲。更伤拣枝旅雁，当月昏水阔，冷餐寒宿。许教垒完檐幕，焰支窗烛。问尘襟、涤除几斛。身世泪、真盈一掬。梁月照色，荒三径、多少余绿。
上林春·山行宿樵家
作者：杨玉衔
朝代：清

云海苍茫前路。烟语隔、薜萝双户。主人鸡黍多情，似劝我、息劳小住。寻春枉事蜡屐去。芳草径、是春来处。尘心流水同閒，准备听、疏钟零杵。
上林春慢·癸酉公腊未尽半月作
作者：杨玉衔
朝代：清

树老号寒，天黯压檐，欲雪炉空无酒。贾岛祭诗，梁园授简，工夫料量初就。腊附待换，怎情绪、乱丝依旧。不堪闻，是隔苑雨风，酿愁时候。乍阴晴、几番饤饾。春消息、待漏陌头烟柳。夙约比邻，新欢故国，娇心耐人重叩。踏青伊迩，还等个、寻芳珍偶。陇云深，数梅驿、一枝来否。
丑奴儿慢·和慈博咏雪，和梦窗之作
作者：杨玉衔
朝代：清

灯摇眼缬，珠缀檐花圆影。围炉觅、禅心诗思，冰玉双清。瑟缩吟肩，寂寥短发一梳明。翠禽招我，罗浮梦境，鹤氅身轻。准备玉壶，沽春灞岸，休俟霜晴。似悬拟、故人心素，尘洗红情。摩诘林峦，粉痕弹隙露鬟青。吟壶薰鸭，室生虚白，镜澈层层。
东风第一枝
作者：杨玉衔
朝代：清

暖玉埋香，嫣红堕粉，返魂漫借风力。早知阆苑前身，莫信仙山咫尺。蓝桥久断，又何事、银河重隔。睹生绡、摇荡秋魂，恍听佩环今夕。归正缓、花开绣陌。人宛在、春生彩笔。痴心欲唤真真，妙手偏开七七。摩挲老眼，疑错认、罗浮仙客。怕无端、邂逅相逢，又结他生缘迹。
临江仙
作者：杨玉衔
朝代：清

天光照夜生苍白，小楼倦客孤灯。风声泉韵未分明。铿锵环佩，疑降许飞琼。白发欲凭山色染，倚屏坐破浓青。拟将心事诉流萤。招招罗扇，迤逦没深箐。
临江仙·元旦，用冯延巳体
作者：杨玉衔
朝代：清

晓钟催送蛮春到，桃符椒颂都新。东风欺负白头人。贺无庭雀，排闼尽痴云。休疑爆竹驱山鬼，宵来红叶堆门。肩寒吻渴瓮生尘。茶烟炉篆，斗室自氤氲。
临江仙·和瞿禅
作者：杨玉衔
朝代：清

沦落异乡为异客，茫茫流水长空。愁闻初雁梦闻钟。云山权小隐，桑海怕重逢。此处故乡仍第二，缘何求去匆匆。凭阑高唱满江红。青蚊锋斫地，黄鹤翼乘风。
临江仙·题谷雏吴楚越纪游画册
作者：杨玉衔
朝代：清

波眼山眉烟媚，吴头楚尾春浓。霜花枫叶客程中。归来双袖重，粉本半残丛。岭北经描半壁，辽东尚有诸峰。白山黑水阻游筇。他年修剩稿，莫忘旧螺谷。
丹凤吟·甲戌端午
作者：杨玉衔
朝代：清

招得薰风驱暑，插艾门庭，下帷深寂。菖蒲酒盏，漫掬流花自涤。长添线影，閒情消尽，缠臂丝红，沈波菰黑。拟起湘累问讯，近日湘江秋夜，龙啸消息。堪笑钟馗倚壁。脚靴手板须半赤。面目嶙峋甚，算么么群丑，望风辟易。吟壶清晏，阚室啸梁无迹。门外黎邱千百变，搅一天风色。天龙竖指，忘却魔眼擘。
丹凤吟·社题，和清真
作者：杨玉衔
朝代：清

春懒花慵时候，听雨红楼，眠云山阁。冲帘归客，泥滑燕衔巢幕。烟先漾晓，游丝横路，润迫琴喑，寒欺衾薄。故国红楼旧梦，海外东坡，醒后还在天角。不断怪风掀浪，恼人但觉桃汎恶。一曲公无渡，听箜篌弹罢，情意消铄。飞花飞絮，等是去家流落。枉说忘忧歌采采，任芳馥盈握。愁思百遍，抛却为上著。
乌夜啼
作者：杨玉衔
朝代：清

宵寒湘瑟泠泠。倩谁听。偏有鱼龙秋醒眼垂青。山月洁。天风瞥。大江横。丫髻仙童游戏正骑鲸。
乌夜啼
作者：杨玉衔
朝代：清

瑶池王母筵开。竹歌哀。见说人间八骏复西来。仙路辔。尧阶羽。早安排。赢得漫天蜃气幻楼台。
乌夜啼
作者：杨玉衔
朝代：清

秋风吹雁横天。写云笺。总有无穷心事对江山。关塞黑。程难息。羽毛单。多少愁人为汝倚阑干。
乌夜啼
作者：杨玉衔
朝代：清

高楼响沸笙歌。舞婆娑。莫问当头星斗夜如何。钟漏尽。薰炉烬。露珠多。无奈追随残烛簇飞蛾。
二郎神·和徐伸
作者：杨玉衔
朝代：清

月阶閒立，又惹得、满身花影。奈孤枕遥更，薰炉残烬，凄绝关山梦冷。望末红楼天边远，外讳说、相思成病。况狂絮封帘，飞花上鬓，也羞窥镜。谁省。鲛珠泪重，鸳衾冰凝。最苦是宵来，痴成悲极，还待黄鹂唤醒。油壁轮埋，鞦韆架拆，空负阳春烟景。要领略、镇日空山太古，成林风静。
二郎神·饮李氏康乐园展重阳作，用汤恢韵
作者：杨玉衔
朝代：清

翠微径仄，怯鬓白、被风飘影。念橘柚新阴，枌榆旧社，门掩裙裾客冷。比似侯爪将军树，勿误认、文园秋病。喜百果缀星，千花扶路，如临天镜。重省。衔杯笑语，云浓液凝。识棨戟门庭，邯郸客枕，先被流莺唤醒。松菊三休，茱萸再醉，犹是龙山风景。人解道，檀锁雕笼鹇放，一帘尘静。
倚风娇近
作者：杨玉衔
朝代：清

巢鹤惺忪，探芳寒透心眼。亸桥临水娇无限。山驿暖风迟，乱蝶绕鞭丝，懊恼空枝，玉管休教吹散。无奈啼鹃，频报时将春晚。陌上还歌归缓。醉倩香熏理花谱，情怀懒。冷云湿翠襟分半。
倦寻芳·和彊师韵
作者：杨玉衔
朝代：清
体裁：词

檐阴阁雨，帘隙梳烟，庭户催晚。绕树归鸦，戢戢欲栖还散。西崦斜阳鶗鴂苦，东风残信蘼芜怨。问天涯、王孙何处，春随人远。卜心事、灯花无语，百感孤单，鸳被羞展。陡忆前欢，已等弃余秋扇。客路歧多关塞黑，长门事去文章残。梦方圆，又丛钟、声声惊断。
倾杯乐·陈松英女生毕业纪庆
作者：杨玉衔
朝代：清

山川盘郁，林峦胜处毓英雄。有时閒气偏钟。博白头衔不栉，盐白撒寒空。陋井源双角，脂粉香浓。惠泉九龙。洗清思、更玲珑。况济南、经舍家风。南楼在望，想老人英俊，少年同生。女好何羡罴熊。
八声甘州
作者：杨玉衔
朝代：清

倩千蕖、捧出界庄严。楼台乱苍烟。溯当年花竹，中兴鼙鼓，谪宦流连。满地夕阳红处，碧草又芊芊。我濯宜清否，问水无言。万事废兴何定，纵苍凉如许，不碍名园。胜乌衣门第，瓦砾对斜曛。好湖山、从谁管领，耐幽閒、泉石自清妍。颓阑外，抹倪迂画，一角荒寒。
八声甘州
作者：杨玉衔
朝代：清

喜青山、尚许客重来，禽猿话前尘。悔天涯书剑，约抛钗誓，泪凝襟痕。初试咸酸况味，鲁酒冻胶唇。收拾残灯事，商略黄昏。蛮海漂流孤燕，逐估樯南北，遑觅芳邻。有相怜华发，烟岫蹙螺颦。算东风、园林妆点，问落花、流水几何春。还栖影，爇心香处，先断知闻。
八声甘州
作者：杨玉衔
朝代：清

岂词人、例选玉楼材，相随作飞仙。料江湖满地，河山夕照，倦眼慵看。流水落花春去，天上胜人间。死遂依刘愿，何羡生还。风月每思元度，读景阳题壁，赓和都难。喜殷勤杯酒，相对鬟毛斑。忽惊传、马塍芳讯，梅谢后、春老半樱残。焚余稿，饮耆卿井，沁齿清寒。
八声甘州·秋夜怀人，上夏师北平
作者：杨玉衔
朝代：清

自西山、王气一消沈，幽人下重关。管园林春绣，燕莺晨闹，自铸词仙。万里麻鞋犹在，韩石枉磨刊。岭海听潮梦，帆影鸥边。绿野凄凉门馆，剩灵光屹立，鲁殿年年。算长安落叶，残月媚吟笺。听津沽、渔村烟语，到黍离、草蔓总悽然。山深处，望金台树，北斗依难。
八声甘州·读半塘翁词，觉气象苍莽，具潮海之观。怀其人而悲其遇，因效其体以吊之
作者：杨玉衔
朝代：清

料苍天、付托要词人，搜寻软红间。见鼎钟肉鄙，版靴尘俗，清气都难。唯有能言鹦鹉，喉舌惯翻澜。教谱清平调，勿唱家山。说树禁言温室，又谏书夜写，剩稿灰残。算塞戈廷杖，赐不逮华颠。荡蠡舟、五湖烟水，尽逍遥、消啸满南天。摊定稿，幸灯花落，半字僧完。
八声甘州·题李云仙抱琴独立图
作者：杨玉衔
朝代：清

问天风、海水自成连，于今几人听。奈筝琶聒耳，村讴巴曲，波沸雷鸣。遗事贞元剩谱，谁复问指琼。岩石琴台路，霜月凄冥。独有仙人绿绮，伴云涯倦客，身世伶俜。剪高山流水，凌乱入丹青。立苍茫、吟髭孤撚，宁韬弦、敛袖待晴清。人间世、觉知音侣，惟有流莺。
兰陵王·寄怀许少白蓟门，依清真四声
作者：杨玉衔
朝代：清

斗杓直。斜倚长空荡碧。燕台树、春信几番，隔岭梅花暗无色。貂裘敝去国。忘识。东华旧客。桑沧恨、追话旧游，珍托云鸿去书尺。悽恻。怨怀积。耐烛影秋寒，花事春寂。烟波渺渺苍无极。况触恨杯酒，閟音亭笛。西崦曾翠，剪赠我，晕砚滴。
兰陵王·寄怀许少白蓟门，依清真四声
作者：杨玉衔
朝代：清

斗杓直。斜倚长空荡碧。燕台树、春信几番，隔岭梅花暗无色。貂裘敝去国。忘识。东华旧客。桑沧恨、追话旧游，珍托云鸿去书尺。蛮江记萍迹。正鸟寄回樯，鸥笑争席。饥驱何补泉明食。剩压袖诗重，伴装琴古，归帆风利破数驿。怅人阻南北。悽恻。怨怀积。耐烛影秋寒，花事春寂。烟波渺渺苍无极。况触恨杯酒，閟音亭笛。西崦曾翠，剪赠我，晕砚滴。
减字木兰花
作者：杨玉衔
朝代：清

江南骏骨。埋没金台尘土窟。侧耳铜丝。疑是成连海上时。寻消问息。一旦相逢如故识。文字因缘。犹赖登场傀儡牵。
减字木兰花·为人题十年浪迹图
作者：杨玉衔
朝代：清

十年瞬耳。桑沧笑裂麻姑齿。晏子狐裘。抵债寻常入酒楼。鹍鹏斥鴳。大小乾坤皆过眼。柳雪葭霜。到处吾家第二乡。
减字木兰花·题关颖人司长鱼山枕雨图
作者：杨玉衔
朝代：清

姮娥夙约。今宵底事迟梳掠。岂为伤离。泪雨纷纷洒路歧。催诗有分。禅榻推敲愁未稳。止可随缘。莫笑催妆负客篇。
凤凰台上忆吹箫·中秋夕山居无侣，月色又复黯然，酒兴诗情，消歇殆尽。和霞公韵，补成此解
作者：杨玉衔
朝代：清

云叶丛阴，烟丝织暝，鸣秋声噤霜钟。碧海青天何恨，吊影愁侬。莫是不堪回首，故园月、偏倩尘封。空延伫，山深夜响，桂子零风。回溯旗亭旅况，算争传水调，谁与纱笼。今才算、巢营垤蚁，衣换茅龙。遥望隔江烟火，归梦绝、倦眼惺忪。嫦娥笑，霜髭留伴凫翁。
凤栖梧·读中州乐府，李扶风别有溪山容杖履，等閒不许人知处之语，因广其意
作者：杨玉衔
朝代：清

大隐市朝终我误。除却山林，难觅安心处。随意经行随意住。渔樵非是閒俦侣。拟买沃洲充隐去。纵许人知，知也谁寻汝。夜里波涛风里树。跫然空谷山灵语。
凤箫吟·和霞庵閒行宝云道中遇雨作。春雨连旬，人方闭户高眠，我独冲寒卖技，不独翘首宝云，如在天上已也
作者：杨玉衔
朝代：清

坠檐花、衾寒瓦响，幽人正好偷閒。三杯酣卯酒，茶烟词卷，迭篆碧研丹。街头人踯躅，落钟后、一饭都难。方蹑席抠衣，满身清露斓斑。绵蛮。莺喉乾涸，天教腔润，箫市歌残。耸吟肩瑟缩，还怯衣单。唱莲花落罢，天浆洗、乞钵涎馋。堪自慰，明朝他顾，诗社墦间。
凤衔杯·茅后有树圆如张伞，粗干横出，可偃坐远望
作者：杨玉衔
朝代：清

文园消渴荫凉柯。盖亭亭、舞影婆娑。却喜风来，筛影碎金多。防暑到密张罗。随白鹭，睇沧波。岛浮沈、出没鼋鼍。两两渔舟，出水若穿梭。织罢日西矬。
剑器近·和六禾夏日龙湾寓斋雅集，用原韵
作者：杨玉衔
朝代：清

乍苔润。便客展、双双痕印。榜门树阴添晕。蛎墙粉。算游俊。总胜却、青郊结轸。河流外，环篱槿。际天尽。随分。一生分仕隐。江村舒啸句短长，野味饶蔬笋。雄谈不惜语惊人，任临觞当歌，老饕狂鼓馋吻。菊花蓬鬓。杜甫高吟，共感年华别韵。不辞白雪招秋蚓。
剪牡丹·题江霞公海天飞絮图
作者：杨玉衔
朝代：清

懵懂疑云，冥濛胜雪，扰乱一天晴色。勿笑东风，弄春光无力。苍茫独立哦诗，江城五月，落梅不假吹笛。海上成连，有鹭鸥相识。打头天地都窄。御寇风、九垓鹏翮。踪迹怕沾泥，谢绝浪飞，关山南北。与人竞路悔畴昔。纵化池萍，空作可怜碧。鸦墨。任万千结阵，相忘皂白。
十月桃·本意，和张元干
作者：杨玉衔
朝代：清

江绡湘缬，有佳人障袖，初试新寒。醉倚霜篱，粉渍误认霞丹。莫是天台话别，腮泪洗、冷雨潸潸。仙源避世，怎贺秦正，犹拜风鬟。问陶潜、去后林园，菊径寻芳，几许阑珊。路入元都，春风人面依然。谁教媵梅根叶，江渡早、潮湿衣斑。天鸡一唱，梦醒刘郎，暖酒炉残。
南柯子·赠简琴斋
作者：杨玉衔
朝代：清

铁壁能抗鼎，银钩善画沙。崖崩石坠木槎枒。摹入青田珉玉是专家。绕帐钗光耀，临池墨气华。隶芝章草簇云霞。说到索钟真髓粲天花。
南浦·庚辰生朝
作者：杨玉衔
朝代：清

晴意袅游丝，过清明、年光寄在杨柳。欺鬓恼东风，工薰染、惟许绿波痕透。无言抚镜，惜花岂为相思瘦。爇香永昼。空閒却游鞭，黄莺知否。消磨投老情怀，似信水漂花，倦云出岫。无病即閒身，浑忘了、饤饾雨晴时候。零篇断阕，低吟多在迟眠后。从今屈指，消几曲春词，几杯春酒。
卜算子·为郑霁林太守题先德辅堂先生淞江泛艇图
作者：杨玉衔
朝代：清

抛却薄书来，暂理丝纶事。鲤鱼风起露莼香，渔唱里，诗成未。一棹远红尘，即是桃源地。世许烟波有钓徒，我欲剪，松江水。
卜算子·和水云
作者：杨玉衔
朝代：清

泪眼不曾晴，化作宵来雨。六曲屏山万里程，有梦无寻处。羞学倚墙花，分等沾泥絮。愿屑香尘逐马蹄，长傍郎边去。
卜算子慢
作者：杨玉衔
朝代：清

奔驹隙短，残蜡泪乾，始事闭门愁晚。绝妙桃花，不比去年人面。青盼。忆丝杨、对我曾垂眼。又粉碎恩仇，久被閒风閒雨吹散。寂寞眠孤馆。试吊古伤今，山遥水远。百感苍茫，上界谪期疑满。思遣。种愁根、慧剑临风断。独行传往，幽岩铲迹，伊人不见。
卜算子慢
作者：杨玉衔
朝代：清

岩藤罥户，墙荔曳风，别是一番疏翠。閒话僧寮，冷落灶烟天气。仗金刚、护梦悽惶里。写不尽、旧愁新恨，朝潮夕汐相继。海啸淹闾里。况旅鹤惊霜，倦鳞喁水。笙路东风，日暖辜他月二。困山梁、饮啄无欢意。祇绕树、旁皇三匝，问枝栖焉寄。
双双燕·除夕，和梦窗韵
作者：杨玉衔
朝代：清

避嚣守岁，有檐竹临风，夜深敲户。沈檀自爇，翠缕拂帘千度。东壁欢呼博簺，好春在、红楼深处。萧然斗室琴书，独被牢愁羁住。慵举。依梁倦羽。芳讯报初番，酿寒花雨。九衢灯火，一任燕莺歌舞。多少痴呆意绪，待持向、东君分诉。薄酒不温，空负啭年莺语。
双头莲·和六禾闰荷花生日之作
作者：杨玉衔
朝代：清

人面张郎，叹粉坠脂零，与时流转。红衣隔岸。占阑暑、弥月薰风无限。今年赐橘重逢，观莲人健。莺与燕、试舞徵歌，觞称碧筒庭院。闻道仙子凌波，尚徘徊太液，人间留恋。横塘锦段。比旧样、簇簇云霞炫艳。相与重护盟鸳，怕菱讴惊散。知太华、玉井秋寒，褰裳意懒。
合欢带
作者：杨玉衔
朝代：清

兜罗绵手摩空。橘千树，佛香浓。讵比东陵消夏品，玉葱分、渴润诗咙。何烦指月，祇凭抱瓮，得豆功同。谷回温、莲花双合，禅机嫌露天龙。田家棚底话秋风。散天花、远蹠高踪。见说宣和徵故实，道山筵、屈数雍容。胡卢漫诮，智珠在握，偈市其中。抵谈深、阿丰饶舌，瓞绵传法种无穷。
后庭宴·题崔白月高斋行钵图
作者：杨玉衔
朝代：清

老我毡青，磨人墨黑。映来衰鬓无情白。打包行脚倚朱门，饥驱聊乞泉明食。主人有意听歌，爱汝歌声金石。先生酒食，算异残羹炙。莫道砚田安，来年非暖席。
向湖边·新筑近泉源，策杖往听，坐卧巨石上，衣袂为湿，拂拂寒生毛发间。拟作草亭覆之，一邱不可专，一壑居然我有矣
作者：杨玉衔
朝代：清

腹稿林峦，首邱云水，弹指须臾即现。泉脉蜿蜒，费芒藤寻遍。喜霎逢、龙吻飞珠，蛇鳞赴万，音韵琤瑽千变。倦客临流，比依松多健。濯足风前，快慰扶桑愿。休再恼，听孺子、沧浪歌怨。状谱清泠，洒肝肠寒战。问出山、忙碌凭谁劝。暂留我、清涤可怜面。凉沁苔扃，胜淞图分剪。
向湖边·题林畏庐先生西汉图卷，卷藏秋雪庵
作者：杨玉衔
朝代：清

翠拥千屏，红拖双桨，依约晚荷深处。寄迹西湖，惯扁舟容与。甚年年、听磬虚坛，观潮荒岸，未逐流花寻渡。指顾云峦，忽峥嵘绢素。十里芦霜，白覆词仙宇。知柳眼看尽，几风流张绪。语燕歌莺，谱当年金缕。况逋仙、仙去从朝暮。丹青笔，留镇寺门清客暑。唤起吟魂，听斋厨钟鼓。
唐多令·山中茅居，近悟瓦为不漏之理，物料毕集，阻雨待晴
作者：杨玉衔
朝代：清

缘觉耳根知。溪声摇梦思。奈痴云、总是迷离。未到上灯先闭户，斋静课，槿葵稀。破屋杜陵诗。秋风防我欺。燕巢泥、扶上梁迟。疑是茅龙衾恋旧，犹未肯，换春衣。
喜迁莺·题太仓唐尚书万言疏手稿
作者：杨玉衔
朝代：清

元气护，涕洟垂。洛下又峨嵋。厦倾犹有万言支。廪不太仓糜。士寒蝉，朝仗马，松柏挺风姿。岁寒知我已迟迟。何况没人知。
四字令·拟花间
作者：杨玉衔
朝代：清

衣莺染黄。丸螺谱妆。垂纱痴欲留香。指尖儿印窗。狂花满床。苍葭一方。悔教献赋长杨。掠抛家髻忙。
四犯剪梅花 回山息影，闭户理愁。读六禾蓼芦二词，泠然秋色动摇几案间，愈难为怀。爰依韵和之 其一 辘轳金井·芦花
作者：杨玉衔
朝代：清

鲤鱼风起。剪梨云遍地，远弥天际。弹粉林峦，得王维图意。澜翻湖底。愁鱼嚼、与红同碎。搅透秋心，催来暮境，谁能堪此。诸天尘劫待洗。缀枝头朝露，如炫珠泪。鬓白萧疏，对江关颜悴。伊人在水。访生处、蒹葭乡里。吹絮帘栊，装棉屏障，教人寻味。
四犯剪梅花 回山息影，闭户理愁。读六禾蓼芦二词，泠然秋色动摇几案间，愈难为怀。爰依韵和之 辘轳金井·芦花
作者：杨玉衔
朝代：清

鲤鱼风起。剪梨云遍地，远弥天际。弹粉林峦，得王维图意。澜翻湖底。愁鱼嚼、与红同碎。搅透秋心，催来暮境，谁能堪此。诸天尘劫待洗。缀枝头朝露，如炫珠泪。鬓白萧疏，对江关颜悴。伊人在水。访生处、蒹葭乡里。吹絮帘栊，装棉屏障，教人寻味。西风老我。叹长此、霞浦烟村，浮根飘泊。水国花疏，早被哀鸿知觉。西楼被薄。黯白石、云沈红萼。芦荻外、枫霜渔火。阳斜潮落。簇红原非寂寞。稻粱谋、处稳信音空托。茎叶无多，啖尽朝饥犹昨。重阳待作。菰米酿、聊共杯杓。枯丛鹊。悔与汀鸥为约。
塞垣春·某君不得志于时，有远引意，词以坚之。用梦窗体
作者：杨玉衔
朝代：清

如梦花风荡。寂寂送春门巷。鸥閒水戏，龙眠秋静，天地夷旷。看潮痕、旦暮分消长。代谢事，盈虚状。鲁阳戈，娲皇石，古今人事无两。休笑漆园狂，也知羡渊鱼，临濮濠上。人海浪如山，勿轻弄双桨。笑无知鹬蚌。方向东君，乞阴晴，已投网。黄犬上东路，输与青山往。
声声慢·己卯除夕
作者：杨玉衔
朝代：清

钟声催句，笠像题图，消磨残剩光阴。腊鼓催年，山人庭户愔愔。戎家约悭守岁，酒赊来、婪尾孤斟。寒不寐，想花街裙屐，阗溢江浔。渡海东风旧织，著篱桃红笑，尚趁冬深。露布昆仑，先期有客关心。故园绮窗梅竹，讯平安、镜听烟沈。书城夜，又蛮春、空老蠹蟫。
声声慢·木芙蓉，同六禾作
作者：杨玉衔
朝代：清

蜀垣围锦，孟帐渲罗，香薰气暖逾春。采涉江迟，芳搴木末湘魂。宿妆脂残粉，剩倚阑干，总是娇颦。衣裳想，拟唐宫吴苑，醺醉晨昏。何事颜客百变，学鹅黄装好，又换蛾螓。性本宜霜，拒霜错唤词人。专城众仙有约，主群芳、何地移根。寒讯急，冷枝头、结子梦痕。
夏云峰·和六禾宝云道中日光浴之作
作者：杨玉衔
朝代：清

爇兰汤。薰沐赋、湘累绣口骚肠。又似水嬉拭垢，凫没鱼翔。濯从江汉，都输与、曝向秋阳。旷莽界、眠红藉绿，颠倒衣裳。登高不羡招凉。讵犹恋、夏云恶木阴长。正好背偎棉纩，腹晒书囊。精华嘘吸，通沆瀣、气辨青黄。忍忘却、锄禾日午，珠酣淋浪。
夏初临·本意，和洪咨夔
作者：杨玉衔
朝代：清

林啭山莺，秧分木马，锦城又浣溪花。白袷归来，上梁换取鲛纱。奇峰云景谽谺。似笺红、绮散余霞。迎人众绿，涧蒲剑短，陇麦旗斜。登厨樱笋，出箧蒲葵，霜皮剥果，雪乳烹茶。瑶琴一曲，薰风知己钟牙。送客琵琶。竹芦生、重感年华。怨无端、饯春迎夏，忙到山家。
夏初临·酬詹祝南题集之作，和原韵
作者：杨玉衔
朝代：清

试锦锋摧，生花毫秃，凭阑把剑空看。一角蜗庐，壶中自觉天宽。况教峰抱沙盘，敞岩扉、凹隐螺鬟。资何娱老，阳春白雪，流水高山。酒徒星散，绮语沤盟，蛮春岁换，瘴海潮还。无聊生遣，洪炉独铸疏顽。青鸟衔笺。俾调和、砌蚓岩猿。洗儒酸。詹尹非遥，伫乞箴言。
夏日宴黉堂·拙园观荷，余以入山未赴
作者：杨玉衔
朝代：清

晚霞明。看霓裳影艳，虹槛波清。伊人宛在，似流盼含情。污泥不染珊瑚骨，步凌波、玉佩无声。怕红衣太薄，风寒水榭，月落池亭。不语尽销凝。似汤薰蕙液，人在蓉城。西池共被，感沈寂鼍更。争传并蒂仍孤立，盖高擎、成就鸳盟。羡几生修到，怜香有分，餐秀曾经。
夜行船·宿鼎湖寺，怀慕经和尚。和梦窗宿化度寺韵
作者：杨玉衔
朝代：清

香积炊烟楼碧树。峰回转、草深春暮。舍宅人遥，凭栏意远，报道云来封户。老衲经行何处路。问仙鹤、怎时化去。几树梅花，一龛灯火，肠断人生晞露。
大酺·香江登高
作者：杨玉衔
朝代：清

正岛帆寒，窗檠短、憔悴天涯羁客。亭皋凋木叶，怕东篱秋瘦，照人无色。泛绿萸尊，蹴红绳屐，芳草还堪眠藉。迷离西崦路，算斜阳虽好，乱云重幂。况催近黄昏，霎时风雨，满城沈寂。中原劳目极。星星火、一望平原赤。况又是、齐乌争幕，辽鹤迷归翅。低垂空留残翮。那怪高飞雁，烟水阔、远怀沙碛。奈圆月，非今夕。苍霭环合，山下归途如漆。迟明问谁耐得。
天仙子·和六禾腊月望夜微雨韵
作者：杨玉衔
朝代：清
体裁：词

答答羞人娇面躲。妆促嫦娥吟烛堕。团圆话别尽今年，脂粉涴。蓝桥锁。罅透巫云神女唾。碎渗曲尘花絮过。城远山深无倡和。纵教春意上梅梢，居僻左。寒无那。半破蒲团朝壁坐。
天仙子·和六禾腊月望夜微雨韵
作者：杨玉衔
朝代：清

答答羞人娇面躲。妆促嫦娥吟烛堕。团圆话别尽今年，脂粉涴。蓝桥锁。罅透巫云神女唾。碎渗麴尘花絮过。城远山深无倡和。纵教春意上梅梢，居僻左。寒无那。半破蒲团朝壁坐。
天香·自题抱香室填词图
作者：杨玉衔
朝代：清
体裁：词

毛谢飙扶，肠凭酒涤，蹉跎身世如此。汐社随沤，吴云泊雁，结习未忘语绮。西窗嚼韵，惊梦里、睡夜龙起。孤悄吟灯支影，寂寞添香纤指。词仙御风万里。马塍花、落残红紫。指点翠微高处，自今休矣。抱得含香足未。图不出、危弦变声徵。漫道丹青，痕痕是泪。
女冠子·用牛峤体
作者：杨玉衔
朝代：清

竹炉茶灶，落叶供薪风扫，昼眠迟。云冷封吟屐，霜寒索破衣。鬓丝禅榻畔，斋鼓梵钟时。檐角蛛丝飏，客支颐。
好事近·春暮种桐于普陀古塔侧，喜有生意
作者：杨玉衔
朝代：清

数尽落花风，绿意沈沈寒勒。移得乳桐双树，露生机端的。知稀何贵养琴材，弹开海天碧。要把年年秋信，报山僧知得。
好女儿·紫罗兰
作者：杨玉衔
朝代：清

秋色无端。渲染衣斑。漫相疑、剪碎红霞片。作绫裹束，倩风扶起，半醉颓鬟。应是春心犹在，閒不了，闭雕阑。似佳人、薄袖新寒。怯挹霓裳旧谱，凤城缘满，又落人间。
婆罗门引·山居补植花木
作者：杨玉衔
朝代：清
体裁：词

庐非人境，山深四月未闻莺。飞花空忆春城。最恼无情野烧，收拾到陈青。尽黄云红叶，一望芜平。荒畦几棱。豆坼甲，怯寒轻。剩有劫余幸草，识我经行。饾饤阴晴。试种竹、移蕉环护庭。锄未了，雾冥冥。
孤雁儿·和范仲淹韵
作者：杨玉衔
朝代：清

羁孤人影依庭砌。寒到耳，边声碎。汉关秦塞路漫漫，问汝离群何地。哀鸣谁诉，寒栖谁管，明月潮千里。江皋木脱枫林醉。拆翼处，都沾泪。西池鸳梦让梁温，独饱江湖风味。鲤鱼波恶，鹰鹯尘涨，又怎生逃避。
安公子
作者：杨玉衔
朝代：清

眼底江湖暮。那边宜著渔竿处。一角孤山香海雪，算梅花堪语。地僻左、狂澜不到鸣榔浦。莺比邻、近接青青树。拥夕阳丘壑，亭长头衔新署。此意凭谁诉。拍阑生怕惊鸥鹭。似鲫西台游眺客，几曾逢皋羽。事到此、菟裘息壤臣归路。莫浪吟、惹起鱼龙舞。谢西子多情，倩云又留人住。
安公子·为吴湖帆题文待诏长门望幸图
作者：杨玉衔
朝代：清

幸草青如许。长门春去谁为主。兽啮金环推月出，冷闭梨花雨。望昭阳、笙歌镫火宵连曙。山海誓、输与长生语。惜阿娇金屋，终隔回心院宇。十载承恩处。垂杨惯惹羊车驻。胏附荆枝摧折甚，算倚帘人妒。曾几日、铜铺玉戺空朝暮。故剑求、传说终无据。叹城南桐柏，何异郎官坏土。
安公子·烛泪，和蛰云
作者：杨玉衔
朝代：清

翠冷烟凝紫。华堂送客添愁思。玉指金环勤拂拭，泻调脂铅水。说旧事、凄凉背拥樊通髻。膏自煎、总为凡心缀。问伤秋尚别，到底汍澜谁替。别有繁华地。欢呼博簺花丛里。粉腻香薰缨半绝，臣髡微醉甚。依旧鲛人，珠颗缤纷坠。怕到头、兴尽还垂涕。况红湿鸳衾，对泣欲怜无计。
宴清都·客枕羁愁，枯灯煮梦，郁伊善感，何以为怀。和草窗登霅川韵，不自知所言之何似也
作者：杨玉衔
朝代：清
体裁：词

墙倚秋千倦。斜阳下、无端心事凌乱。莺痴绿老，鹃哀红谢，韶华逾半。生憎欺鬓东风，青蔓染、霜丝吝换。问连朝、饾饤阴晴，珍劝加衣谁管。算来春色无多，三分有二，归期非远。系春不住，柳梢眉蹙，芍围腰减。纵教赶上江南，已孤负、探芳手眼。更何堪、引逗情丝，飞霙弄晚。
宴清都·题高潜翁寒灯课读图
作者：杨玉衔
朝代：清
体裁：词

我亦单寒子。蓬门夜、母儿形影相倚。秋机织泪，春灯熨梦，烟残坠穗。瓻书借向东邻，便绕膝、殷勤问字。诵琅琅、建水高瓴，寒宵过午忘寐。生前无分鸡豚，墓门寒食，望风悬泪。珍图手展，丸熊画荻，俨然前事。帘前雾重成滴，摇壁影、葳蕤细蕊。陟屺吟、能否招魂，涕零茧纸。
寿楼春·昙花
作者：杨玉衔
朝代：清

思千年灵椿。比乾坤不老，犹是晨昏。说甚秋蛄昏菌，寿殇云云。修短数，天人分。卅六宫、生机长春。纵一例华鬘，人间梦断，天上算无垠。须弥顶，谁移根。自长辞佛土，偶谪凡尘。涤荡杨枝瓶水，沐汤兰芬。开顷刻，娱心魂。鼻观禅、木樨香闻。似薝卜林中，蒲团定身衣上云。
尉迟杯·江楼春集，用无名氏体
作者：杨玉衔
朝代：清

灯轮艳。怎蛮乡、丽景今夕欠。鼓鼙隔岸声酸，桃李渡江春淡。无情阑槛。拦归梦、莫越同天堑。借消磨、剪碎珠城，登楼休说多感。有时狼藉杯盘，真孤负雄谈，慷慨说剑。织锦机丝，飘花烛泪，似滴临歧鲛点。排愁去、依前销黯。酒颜半、愁多红为敛。恨斜阳、暮角催归，一路凉飔迎靥。
少年游·姜花，和慈博
作者：杨玉衔
朝代：清

葛蒲花老，薰风惯见，暖御熟梅天。紫未根蟠，白先拳绽，葱指擘丝烟。虚传桂性同辛辣，面目春妍。攒玉蚕丛，剪纨蝶板，霜影蹙鳞圆。
少年游·宫词，拟小山
作者：杨玉衔
朝代：清

霓裳腰舞簇云罗。丝柳织莺梭。一片毡毹，钗摇钿坠，落比花多。有时太液恩波共，春宴付銮坡。昭阳天外，广寒宵半，缥缈闻歌。
少年游·游兴减尽，清明闭门，是又一境也
作者：杨玉衔
朝代：清

去年心事愿春知。消息问桃枝。十里龙华，游人多处，故勒玉骢迟。而今怕见春光老，心事付支颐。鶗鴂声中，消魂更在，百草歇芳菲。
庆春宫
作者：杨玉衔
朝代：清

陡壁奔雷，长波逝电，坠潭烟雾冥濛。跳白珠尘，界青练影，蜿蜒穿破蒙茸。闻根何事，顿疑是、昆阳雨风。生绡百丈，离合神光，残墨云龙。是何变幻天公。神女晨妆，黛远烟浓。破碎袈裟，庄严璎珞，丝丝掩映玲珑。归源千派，专一壑、休休有容。在山小住，免助人间，波浪重重。
庆春宫·夏日西湖旅寓，读海绡人日谒虞仲翔先生祠作，感而继声
作者：杨玉衔
朝代：清

堂迥人遥，幢虚云补，古今代谢堪惊。战垒凭花，游裙怜草，菜羹谁荐芳馨。南鸿归梦，空扪历、危楼上层。金尊愁对，迁客骚人，一例飘零。逋仙祠宇西泠，几树梅花，同此凄清。浅水吟香，禅关读易，有缘猿鹤同听。世途安处，湖波稳、扁舟叶轻。余生都付，老我苍山，吊客青蝇。
庆春宫·芭蕉，和蕙石
作者：杨玉衔
朝代：清

秋味凄清，春心舒卷，也来急雨阑东。期雁擎书，调莺欹扇，旅情乡梦都慵。绿天深处，净碧唾、飞尘谢红。有时题句，纸贵何妨，喜对珍丛。弹章竹拜临风，小草晞阳，见蔽阴浓。凭藉园林，招摇风露，一场迷鹿终空。雪图摩诘，识身脆、金刚漫同。积愁成结，邻圃丁香，代惜渠侬。
引驾行·穷新界深阻处觅可居地，得之。用屯田韵
作者：杨玉衔
朝代：清

溪痕添雨。山妆罨翠层峦暮。鹢孤飞，鹂三请，田田叶荷晴举。遥睹。尽兽石嶙峋，蛇流宛转赴前浦。渐天黯、苍茫一片，没人家，止烟树。尔许。流莺引路。野鹤幽巢相遇。定十笏芟荒，团瓢结个，孰云孤负。环视如此云山，不堪栖隐又何处。总胜似、残蓬寸梗，逐风波去。
忆少年·题施肇曾松陵共证图
作者：杨玉衔
朝代：清

宦游倦矣，逃禅逃酒，家园春色。杨花最堪笑，老天涯为客。继佛印、东坡非赤壁。有衡阳、道元侍侧。一襟软红外，剩松阴漾碧。
念奴娇
作者：杨玉衔
朝代：清

杨花遗恨，怅芳丛魄冷，素馨薰月。黄土佳人今古恨，天护埋香荒碣。白马朝来，彩云暮散，蜀道啼鹃血。当是宫女，料应幽恨能说。锦江流水年年，飞红一片，付与辞春鴂。洛浦翩鸿神女赋，写出陈思呜咽。薄命凋花，柔情黏絮，黄绢人称绝。清凉坏壁，近传佛赞苔啮。
念奴娇
作者：杨玉衔
朝代：清

芝荒鹤老，绝空山人迹，臞仙谁侣。流水小桥天欲晚，可惜落英无数。寒食单衣，江城哀笛，悽咽欺花雨。问谁索笑，冷香薰透诗句。宵来梦入罗浮，翠鸟殷勤，促我摇鞭去。算到江南春赶上，又唱送君南浦。三嗅芳馨，一番惆怅，恨不香中住。残阳虽暖，湿云尚拥归路。
念奴娇·落叶，追和冯君木
作者：杨玉衔
朝代：清

洞庭波阔，问悲秋宋玉，赋情何许。见说红衣南岸客，坐受西风老去。残画沧洲，余程水驿，头尾连吴楚。林疏露出，瘦山江上无数。时节烟景江南，阴阴浓绿，指点春归路。一碧无情千树冷，今剩昏鸦尔汝。客梦灯残，蛩声笛冷，又咽重阳雨。宫沟何处，题红枉费情语。
恋绣衾
作者：杨玉衔
朝代：清

今朝无酒算遣愁。酒多时、防化泪流。感身世、浮沈事，问前程、波没白鸥。幽栖莫笑蜗庐小，似苍茫、烟海系舟。待认定、蓬莱路，借仙人、黄鹤漫游。
惜秋华·和梦窗韵
作者：杨玉衔
朝代：清

萧飒寒声，撼窗棂、似叩羁栖愁抱。门掩灯孤，相怜尚垂青照。尘劳不许心閒，猿马走、憧憧尘扰。绮语问谁呵，顾影自欹吟帽。篱菊报秋老。算斜阳木末，余明犹好。蓬路远，残翮短，任教迟到。须知宇宙原宽，泛沧溟、江湖杯小。知了。软红尘、误人多少。
惜红衣
作者：杨玉衔
朝代：清

点额妆新，偎灯索笑，古欢如昨。自唱骊歌，怅山河绵邈。南枝寄我。慰客路、阳春行脚。无著。来日绮窗，负守枝寒鹤。浔江府幕。独宿凄清，这番算计错。罗浮旧事，酒俎梦依约。何况讨春溪棹，少个美人栖泊。纵妻梅人去，待我讵无残萼。
惜红衣·和六和辞郑大登高约韵。郑园高不可攀，余亦惮行。登高而怯高，老可知矣
作者：杨玉衔
朝代：清

孟帽辞风，陶园涉日。漫夸筋力。看菊缘悭，裁筒羡杯碧。山鸿海燕，同逆旅、光阴为客。甘寂。蜗屈一庐，作权时将息。相逢柳陌。张绪当年，芳馨竞声藉。游鞭指路去国。各南北。孰惜插萸人老，犹叹劫尘亲历。■翠微凝望，吟兴比浓茶色。
惜红衣·和蕙石，并题其小照
作者：杨玉衔
朝代：清

壁倚琴囊，杯严酒限，伴人楼月。得句微哦，閒情自怡悦。檐花绀滴，惊野火、宵红胡骑。冬猎。秦曲鹧鸪，望南云愁绝。袁门扫雪。归燕樯连，沧溟稳舟叶。刘郎又到，白发更堪镊。赢得故庐无恙，相顾头颅曾说。问返耕何日，邻壤绣塍鳞接。
惜红衣·寄怀朱聘三太史蓟门，用白石韵
作者：杨玉衔
朝代：清

鬓怯经霜，戈穷返日。无多心力。瀛海罡风，吹朱倏成碧。扶摇路阻，浑一梦、天河乘客。枯寂。人海閒鸥，老苍波栖息。寻常巷陌。联袂看花，游鞋落红藉。南云铩羽去国。阻溟北。咫尺九天星斗，望绝骖鸾扪历。渺长安万里，犹见月梁颜色。
惜红衣·送中央在港考选海军新生飞渝入学，和白石
作者：杨玉衔
朝代：清

牢补亡余，牖营暇日。绸缪心力。树木十年，桐材挺新碧。横汾下濑，期有待、昆明池客。风寂。蛮海昼眠，让痴龙苏息。东沟旧陌。折戟沈沙，猿虫瓦尸藉。楼船一霎水国。殉溟北。屈指拜登君赐，讵等斗星扪历。要弄潮儿健，优狎近蓬风色。
惜黄花·和霞盦孩儿菊展重阳作
作者：杨玉衔
朝代：清

英餐秋饱。鬓簪人老。记青年，韵蹁跹，唱红孩调。七五度重阳，萸酒长欢笑。花笑我、汝头童少。窥篱鬟好。缀瓶钱小。面团团，骨绵绵，锦衾绷倒。休说老来娇，忍忘儿时钓。奈白首、怕风欺帽。
意难忘·春情，效东坡体
作者：杨玉衔
朝代：清

春满金阊。记流花波暖，梦草魂香。杯深忘约浅，烛短负宵长。朝送客，耐思量。是月貌云裳。似身经、瑶池秘殿，琼岛西厢。漫云萍水他乡。胜江皋佩约，堂宴钗行。余欢容细嚼，后会费相商。今日事，断人肠。竟山海微茫。纵天公、量珠未许，再见何妨。
扫花游·丁卯孟春海上坐雨作
作者：杨玉衔
朝代：清

买春紫陌。拥万马涛来，弄潮人喜。问津那处。怪支机赠石，汉槎楫舣。浪杳云沈，为恁鳞鸿又误。放灯里。怕蜃雾幻楼，昏到庭户。天醉谁与语。任蝶浪蜂狂，恣情飞舞。待风唤去。奈园林遍绿，乱莺无主。刬地残红，恐惹啼鹃更苦。正延伫。碎羁魂、暮众零杵。
扫花游·早春喜雨，和梦窗春雪韵
作者：杨玉衔
朝代：清

乾封天意，忽斗柄阳回，新寒料峭。柳丝暗袅。似冥濛弄色，龙池春老。净洗诗肠酒榼，登亭赏晓。理吟棹。拟沿溪耐春，花讯刚到。野色青缥渺。更岫湿钗鬟，波翳菱照。约虚斗草。尚重衾梦恋，小楼深窈。破块鸣条，繁露升平旧调。润酥早。嘱檐娘、迟晴休扫。
扬州慢·癸酉清明后一日作，依白石韵
作者：杨玉衔
朝代：清

残暝煎愁，嫩寒阁梦，绕屏静数归程。问天涯那处，是柳眼长青。望红满、甘泉猎火，送春梅雨，难洗蚩兵。痛孤飞、南雁惊弓，魂堕秦城。古原野烧，正伤心、宿草难青。况鞭石神遥，搴芳客早，那不关情。几许落花消息，东风紧、燕雀无声。纵罗衾重恋，秋来依旧愁生。
拜星月慢·和霞盦七夕阻闰延期之作
作者：杨玉衔
朝代：清

计日关心，隔河同恨，夙驾先期慵整。故事蓝桥，迟云英来迎。为人误，见说、观莲旧约寻觅，赐橘层恩荣幸。累尔双星，站河边支影。绣针楼、待月劳先凭。支机石、织锦凭谁赠。窃笑乞巧欺人，拙工夫长等。算牛郎、留得钱行聘。怕桥鹊、怯冷工难竟。况递误、酒熟萸香，登高逸兴。
探春慢·百花生日
作者：杨玉衔
朝代：清

草甲苏烟，花辰醉露，中和夹钟律转。荠傍墙挑，蘋生水活，触处探芳心眼。春过三分几，试数遍、曲江游宴。送来百舌，繁声一片，觥堂歌管。贺客园林莺燕。正锦缀竿高，门悬弧遍。藤褓交盛，苔钱工数，天姥洗儿年惯。计筵开弥月，喜春饯、归期尚缓。珍嘱封姨，护犀帏，漫轻卷。
探芳信·元夕，和梅溪
作者：杨玉衔
朝代：清

箭催晓。正灯绽宫花，裙拖烟草。忆洛城三五，香尘软风扫。沸天箫鼓红霞闹，暖入莺声早。水云乡，漫掩重关，九边春到。报道。雁来了。带露布欢声，慰人愁抱。故事昆仑，重搬演、排场好。遗簪堕珥香狼藉，错认鳌山小。广陵游，一梦蛮江坐老。
探芳新·和慈博风后新绿沃若，秋气变春之作
作者：杨玉衔
朝代：清

洞庭波，正酿寒作霜，万青摇落。又斗群龙，鳞甲漫天冰雹。风姨舞娱海若，袖垂云、钿弃陌。叹生机、摧夷尽，况迫严冬穷剥。何幸天工点缀，忽病叶苏魂，稚荑茁角。去矣重归，谁谓阳春无脚。风尘秋娘暮齿，著春衫、姿绰约。感山河、嫌破碎，绿天重幂。
摸鱼儿·戊寅五月五日哭惠文女
作者：杨玉衔
朝代：清

黯江城、落梅哀笛，吹残甥馆琼树。臂丝续命欺人耳，乍面忽成千古。鸡报午。莫便认、视阴灵照机先赴。昙花两度。恁一坠银瓶，永辞珠掌，先后委尘土。人间世，生女生男何补。漫云光采门户。母兮抚汝终如始，藐尔诸孤谁抚。天欲暮。偏教我、临流踯躅横舟渡。蒲觞忍举。对渺渺蛮波，年时角黍，怕听大招赋。
摸鱼儿·题陈炳权校长万里封侯图
作者：杨玉衔
朝代：清

好男儿、峥嵘头角。何甘窗下枯槁。横腰三尺青蛇剑，风雨欲来狂啸。吟未了。起健者班生，商略从戎好。长门官道。是万里初程，一鞭先路，忍恋栈边草。西陲事，天末狼烽正照。将军度幕征剿。燕然麟阁真机会，休负锦旌牙纛。君莫笑。王尊驭、俳佪陇坂供凭眺。沿边荡扫。须脚踢黄龙，腰悬金印，尚及人年少。
摸鱼子
作者：杨玉衔
朝代：清

一痕痕、积沙吞岸，潮来犹是添涨。鲁个难返西崦景，空负恋红帘桁。山月上。抚对影、头颅依旧风尘状。乾坤浩荡。拟棋局光阴，蘋花心事，并入五湖桨。从来错，塞海排山冥想。邓林中道捐杖。焦头烂额终何补，赢得狂名强项。君莫忘。斫地王郎，几个留天壤。魑魅魍魉。算禹鼎图形，山经写貌，千古耿尘坱。
散天花
作者：杨玉衔
朝代：清

栴檀香老忽春生。维摩花雨散，著身轻。无根芝草恋珠缨。芙蓉亲手把，去朝京。斗印何须挂肘肱。搴芳三秀挹，玉亭亭。神仙洞府暮云青。天台千古月，伴琼英。
新荷叶·本意，和慈博
作者：杨玉衔
朝代：清

抛种横塘，休愁消息都无。南岸红衣，宵来梦境糊模。玉人纤指，擘春潮、戏动行鱼。东风才放，数疑姹女青蚨。哥绿盘盂。雨来初试跳珠。鸳宿龟游，漫教翠盖周扶。田田模样，拟崔徽、娇面何如。小家碧玉，凌波学步纡徐。
新雁过妆楼·和六禾韵，答霞盦山楼听雨作
作者：杨玉衔
朝代：清

檐泪汛澜。添新绿、帘前露立烟鬟。滕薛争先，不知多少琅玕。洗梦溪声千尺落，偎人襟暖半床宽。水云寒。红鱼白磬，断续更阑。归山。吟壶纵小，计催诗剪烛，难得偷閒。对影成双，灯前未感孤单。明朝随分俯仰好，弃置鞭梢兼扇纨。青蓑笠，趁涧痕添涨，准备投竿。
无愁可解
作者：杨玉衔
朝代：清

愚弄世人，造物何意。悲欢离合生死。乾坤一网罗，被笼罩、孰可避。白发朱颜弹指事。往矣流光流水。不遇著、却相忘，遇着始见，老到我你。忆昔总角嬉游，生如寄、蜉蝣外家檐里。茑萝随树到，两母相随又逝。觅食饥驱况往里。冷暖相知才半。雨窗话剪烛，真如梦醒，纵无酒、许心醉。
无闷·西湖闻蝉
作者：杨玉衔
朝代：清

一棹西泠，苍翠四合，中有幽人独语。怯御道官槐，咽寒高处。日暮秋山驿路。莫认是、临歧阳关谱。抱故宫红叶，寻消问息，几经风露。谁诉。甚凄楚。岂懊恼西风，尽情倾吐。算曾蜕初衣，也緌冠素。自怨齐宫鬓薄，奈还有、歌声招人妒。算绝调、弦谱中郎，毕竟知音迟暮。
早梅芳近·纪梦
作者：杨玉衔
朝代：清

生事抛，偷閒好。身已蓬莱到。金银宫阙，灿烂寒花烛龙照。袖轻云雾重，眼大乾坤小。忽天鸡试唱，烟裂一声晓。梦将回，惊未了。又坠荒山道。晨钟几杵，客枕孤身在江表。蠹饥书未化，蝶稿香仍抱。柰关心，日斜仙路杳。
昼锦堂·六禾出赠冼玉清女教授词相示，适求其作双树居图未成，和以促之
作者：杨玉衔
朝代：清

瘦句黄花，清辞风絮，仙骨珊朗瀛蓬。想是坤舆灵毓，通理黄中。高凉门楣双节虎，顾张闺阁一声鸿。皋比座，续史大家，绕墙桃李花红。鸣凤。蛮海曲，枳棘寄，差池远避狼烽。见说依刘垒燕，为叶图龙。丹青双管春生角，珠玑百琲谱调宫。相如壁，突屹生堂枫树，待种邮筒。
曲游春·晓坐华严阁天阶，和周密
作者：杨玉衔
朝代：清

暖翠浮岚里，罥千竿寒雨，往来莺织。过院偷閒，惜流光偏在，奔驹一隙。万绿红尘隔。闻根净、人间筝笛。看晓鸦、掠过西峰，点破锦屏山色。短陌。檀栾镐碧。比姓字燕然，同此铭勒。歌舞毡毹，梦花摇粉堕，麝飘香幂。无分鸣钟食。水云窟、自甘岑寂。算片刻流连，并愁遣得。
最高楼·铁尊招饮鸡鸣寺景阳楼，读壁上题词，谱此继声
作者：杨玉衔
朝代：清

楼一角，山色六朝收。都是古今愁。江流难洗胭脂辱，东风不识绮罗羞。后庭花，新乐府，付渔讴。唤不醒、繁华酒肉醉，鸣不散、乾坤风雨晦，人世事，海中沤。绣襦辇路铜驼泪，乌衣门巷野花秋。暖霜威，凭酒力，一诗囚。
月下笛·冼玉清教授以蚝豉酥皮豆蓉饼杏仁饼鸡旦糕杂装一盒见贻。谱此代谢柬
作者：杨玉衔
朝代：清

撑腹书虚，董肠醪薄，怎支吟力。高歌堕帻。听瓶笙，动茶癖。胸中块垒蚝山结，换米帖、都成鸡肋。惜花村沽远，调莺爇鸭，闭户秋寂。门啄邮筒入。睹巧月玲珑，腻云堆积。酥醐味蜜，胡麻京样新出。居然动我题糕兴，青鸟护、红巾密幂。读饼说笑吴均，玉屑金泥仅识。
月中行·题爪哇陈寒光天上人间集
作者：杨玉衔
朝代：清

披襟岸帻老疏狂。秋叶为诗黄。沧波呜咽断人肠。沤没不成行。余情分付凭烟水，况又有、燕语回樯。泠泠湘瑟海风长。无字也悲凉。
望江南·题北流陈柱尊萝村读书图
作者：杨玉衔
朝代：清

天地窄。无处著吟身。鼙鼓声中人顿老，棋枰换后劫逾新。海上又扬尘。回首望，萝月澹村唇。寂寞空山今亦古，短长寒檠暖于春。招隐有南云。
望湘人·题张哕丹女弟自绘芍药图，和贺方回
作者：杨玉衔
朝代：清

际擎盘捧出，照烛烧余，美人醒醉刚半。盛露渲颜，殿春婪尾，尚觉寻芳非晚。舞罢西施，延来娇客，连天晴暖。记移从上苑，说到将离，苦忆荼薇良伴。勿谓愁肠欲断。拟采兰同赠，伤高怀远。尽一幅生绡，绘出红情深浅。衣裳想倚，沈香亭畔。易误玄都仙观，今学得、道服黄装，免被沾泥衔燕。
朝中措
作者：杨玉衔
朝代：清

关门屏蔽峒回环。匹马客衣单。树海秋风作浪，无端飞入琴弦。丹铅颜色闇橐键。舞袖碍回旋。卧榻耽耽虎伺，鵩声啼破苍烟。
朝中措
作者：杨玉衔
朝代：清

叮咛被襆出门时。日影黯崦嵫。树古鸦昏吏老，摇红烛映垣薇。翻阶芍药未成诗。宫漏出花迟。年少东华旧梦，空山回首依稀。
朝中措
作者：杨玉衔
朝代：清

昌黎谪宦岭东陲。满县袅花枝。九月秋风垓下，凄凉剑底红飞。羽书军檄火星驰。冠虎噬人肥。孺子沧浪濯足，中流一舸逶迤。
朝中措
作者：杨玉衔
朝代：清

荒山瓯北费诗才。夜静虎巡街。月底歌声嘹喨，前山并蒂花开。南天飞雪白皑皑。冷气迫衙斋。催我声声归去，杜鹃还被莺猜。
木兰花慢 其一 苏堤春晓
作者：杨玉衔
朝代：清

恨东风料峭，残红扫，扑珠帘。正十里菰蒲，六桥杨柳，画出晴烟。窥园。董惟旧事，逗春心、破例罢芸签。招我黄鹂三请，薰人芳草堪眠。眉奁。黛点螺鲜。欣薄霁，惜暄妍。早预约邻娃，踏青斗草，谢却云轩。延缘。鞦韆罢戏，整钗环、又上里湖船。拾翠归歌缓缓，解酲病忘恹恹。
木兰花慢 其七 两峰插云
作者：杨玉衔
朝代：清

四围苍翠合，锦屏敞，列层岑。忽马耳高骞，撑天尺咫，拔地千寻。晴阴。一开一阖，锁连环、中有暮朝云。往返诸仙玉驭，不劳风伯清尘。妆临。镜俯湖明。鬟竞绿，黛争青。听高壑松涛，牙连海上，相向鸣琴。飞楹。行春桥侧，峙碑亭、南北路平分。游客叠携阮屐，清宵分听缑笙。
木兰花慢 其三 断桥残雪
作者：杨玉衔
朝代：清

煮羔羊美酒，销金帐，不知寒。忽晓色通帘，琼楼玉宇，妆点湖山。人閒。梅花消息，指西泠、香在有无间。重访段家故事，醉魂扶上雕鞍。琅玕。竹醉前湾。招鹢去，伴鸥还。看冰澌渐解，湖烟织半，峡水流三。凭阑。诗肩暗耸，怪吟髭、未老已先斑。沽酒人过断块，停鞭客叩禅关。
木兰花慢 其二 南屏晚钟
作者：杨玉衔
朝代：清

乍鸣琴蕉石，定香度，韵愔愔。看欢喜岩高，净慈树古，翡翠开屏。穿云。金轮句就，未中秋、先有撞钟人。空谷迟迟暮响，游人落落晨星。西城。续报鼍更。鸥梦峭，马蹄轻。杂山容水态，扉烟染紫，桥浪翻银。飘灯。客船夜半，比寒山、得句几诗存。可是僧敲饭后，休疑路入山阴。
木兰花慢 其五 雷峰落照
作者：杨玉衔
朝代：清

倒挥天外笔，巨灵手，写春晴。看定后枯僧，残萝衲影，怖鸽铃声。摇旌。乡心枨触，欲登临、无路认归程。夕照寻碑瓦砾，碧油车坠钿簪。林坰。逗我诗情。烟紫合，嶂青凝。纵湖山无恙，黄妃春梦，空付流莺。城闉。数声画角，待归鸦、虚掩侯潮门。南北高峰月对，何愁树暝烟昏。
木兰花慢 其六 三潭印月
作者：杨玉衔
朝代：清

写空潭人影，有名曰，在中湫。看桥板横弓，塔轮对鼎，今古长浮。横舟。琉璃界里，小浮图、烛影闪星眸。卅六阑干曲曲，倚来偷看吴钩。中流。击汰吟秋。尊易泣，笛方愁。自东坡去后，琼楼恍惚，赤壁遨游。更收。孤山鹤梦，被西风、吹散落前洲。诈识莼丝真味，此中惟有潜虬。
木兰花慢 其四 平湖秋月
作者：杨玉衔
朝代：清

荡全湖暮色，莽空阔，浸寒光。更吹老西风，山容减黛，桥迹微霜。微茫。白波无际，舞鱼龙、匝地泻银潢。孤鹤横江掠影，几人击桨招凉。鸣珰。西子初妆。桐叶响，彻东厢。有晶宫幻出，珠光火齐，剑气干将。鸳鸯。倩他鹊影，作蓝桥、渡我涌金塘。莫似琵琶浦口，浮梁来往参商。
木兰花慢·其八
作者：杨玉衔
朝代：清

一篙春水活，鸳鸯瘦，鳜鱼肥。正梁环半亩，花飘坠饵，柳钓垂丝。红稀。芹香藻腻，涨春痕、泉脉接西溪。今古濠梁此意，浮沈潮信相催。苏堤。天绘晴晖。波滟滟，鹭飞飞。有垂鳞逸叟，门藏桃坞，琴枕苔矶。禅机。夜寒不饵，笑鸬鹚、空自忍饥归。江水庄周漫借，莼羹张翰空思。
木兰花慢·苏堤春晓
作者：杨玉衔
朝代：清

恨东风料峭，残红扫，扑珠帘。正十里菰蒲，六桥杨柳，画出晴烟。窥园。董惟旧事，逗春心、破例罢芸签。招我黄鹂三请，薰人芳草堪眠。眉奁。黛点螺鲜。欣薄霁，惜暄妍。早预约邻娃，踏青斗草，谢却云轩。延缘。鞦韆罢戏，整钗环、又上里湖船。拾翠归歌缓缓，解酲病忘恹恹。乍鸣琴蕉石，定香度，韵愔愔。看欢喜岩高，净慈树古，翡翠开屏。穿云。金轮句就，未中秋、先有撞钟人。空谷迟迟暮响，游人落落晨星。西城。续报鼍更。鸥梦峭，马蹄轻。杂山容水态，扉烟染紫，桥浪翻银。飘灯。客船夜半，比寒山、得句几诗存。可是僧敲饭后，休疑路入山阴。煮羔羊美酒，销金帐，不知寒。忽晓色通帘，琼楼玉宇，妆点湖山。人閒。梅花消息，指西泠、香在有无间。重访段家故事，醉魂扶上雕鞍。琅玕。竹醉前湾。招鹢去，伴鸥还。看冰澌渐解，湖烟织半，峡水流三。凭阑。诗肩暗耸，怪吟髭、未老已先斑。沽酒人过断块，停鞭客叩禅关。荡全湖暮色，莽空阔，浸寒光。更吹老西风，山容减黛，桥迹微霜。微茫。白波无际，舞鱼龙、匝地泻银潢。孤鹤横江掠影，几人击桨招凉。鸣珰。西子初妆。桐叶响，彻东厢。有晶宫幻出，珠光火齐，剑气干将。鸳鸯。倩他鹊影，作蓝桥、渡我涌金塘。莫似琵琶浦口，浮梁来往参商。倒挥天外笔，巨灵手，写春晴。看定后枯僧，残萝衲影，怖鸽铃声。摇旌。乡心枨触，欲登临、无路认归程。夕照寻碑瓦砾，碧油车坠钿簪。林坰。逗我诗情。烟紫合，嶂青凝。纵湖山无恙，黄妃春梦，空付流莺。城闉。数声画角，待归鸦、虚掩侯潮门。南北高峰月对，何愁树暝烟昏。写空潭人影，有名曰，在中湫。看桥板横弓，塔轮对鼎，今古长浮。横舟。琉璃界里，小浮图、烛影闪星眸。卅六阑干曲曲，倚来偷看吴钩。中流。击汰吟秋。尊易泣，笛方愁。自东坡去后，琼楼恍惚，赤壁遨游。更收。孤山鹤梦，被西风、吹散落前洲。诈识莼丝真味，此中惟有潜虬。四围苍翠合，锦屏敞，列层岑。忽马耳高骞，撑天尺咫，拔地千寻。晴阴。一开一阖，锁连环、中有暮朝云。往返诸仙玉驭，不劳风伯清尘。妆临。镜俯湖明。鬟竞绿，黛争青。听高壑松涛，牙连海上，相向鸣琴。飞楹。行春桥侧，峙碑亭、南北路平分。游客叠携阮屐，清宵分听缑笙。一篙春水活，鸳鸯瘦，鳜鱼肥。正梁环半亩，花飘坠饵，柳钓垂丝。红稀。芹香藻腻，涨春痕、泉脉接西溪。今古濠梁此意，浮沈潮信相催。苏堤。天绘晴晖。波滟滟，鹭飞飞。有垂鳞逸叟，门藏桃坞，琴枕苔矶。禅机。夜寒不饵，笑鸬鹚、空自忍饥归。江水庄周漫借，莼羹张翰空思。
杏花天影·和姚景之
作者：杨玉衔
朝代：清

绿云膏沐无心理。向谁诉、分飞恨事。蘸香鸳被半床閒，醉里。晓莺啼，惰未起。伤春地。花萦步绮。又轮指、番风第几。梦辽何处汉家营，失计。纵封侯，也后悔。
柳梢青·和水云
作者：杨玉衔
朝代：清

灯蕊摇青，扉苔锁绿，阒寂音尘。月落尊空，人遥瑟怨，挨过黄昏。天涯芳草斜曛。数客路、从头细温。欲理新愁，余酲犹殢，鬟亸颓云。
桃源忆故人·茉莉串，和霞盦
作者：杨玉衔
朝代：清

素馨十亩花田雨。消剩汉宫浓暑。小小南强衔署。香满楼罗薄。一团温馥薰钗股。次第芳心环吐。帐护残妆縠雾。悦魂魂没主。
桃源忆故人·非园小睡
作者：杨玉衔
朝代：清

天涯那得真閒处。花外竹篱茅户。消得江南残暑。梦绕青青树。何须邻笛将愁诉。惹得旧愁千缕。危石留云和月住。应有秋魂语。
梁州令
作者：杨玉衔
朝代：清

老箨何年解。认汝风霜能耐。那须涤面洗心时，自饶佛眼慈眉态。年来腰力登楼惫。汝责无旁贷。从今行脚万千山，叮咛步步垂青待。
楚宫春慢·六禾步草窗韵咏霜，改首韵为日字，疑必有据，从之
作者：杨玉衔
朝代：清

西崦暮日，扇蔌蔌威棱，万花蔫谷。冻瓦篆，鸳衾抱，余寒眠足。塞雁初来，冷讯报、蒹葭江国。变乱阴晴，讵蛮荒、燕狱同冤，坐看朱夏凋绿。鹰隼风尘遍地，明月夜、呜咽啼乌遗曲。葛屦沽春，赏雨输他茅屋。玉杵云英烂捣，蓝桥路、何缘借宿。错讶东君，孕冷中、胎结梅花，缕缕梢头悬玉。
殢人娇·秋海棠
作者：杨玉衔
朝代：清

谱序春人，悲生秋士。背时怨、露零悬泪。断肠人在，南墙冷地。烧烛照、何曾有相怜计。性本辛酸，容逾憔悴。凄风里、罗衣初试。石家金屋，西川戚里。谁与供、春阴始终护你。
殢人娇·风雨满湖，凄然独酌
作者：杨玉衔
朝代：清

泼墨模糊，把个明湖渲染。且莫道、西施妆澹。苎萝金粉，付云霾烟掩。游船散，情丝漫牵湖缆。故国沈沈，旅怀黯黯。莺啼处、算无拘检。声声警我，勿恋姬垆清簟。待晴去，又怕夕阳红敛。
水调歌头·游焦山，和方回，平仄通叶
作者：杨玉衔
朝代：清

形胜任争战，京口锁双丸。蓬瀛清浅红尘，今已涨金山。北固江山天限，南服衣冠人换，六代百年间。一匹澄江练，尽处著烟鬟。隐君庐，孤木馆，草芊芊。华阳词翰，鹤鸣瘗石半钻刓。带玉芝含鹿献，墨卷草疑蛇绾，真迹宝丛残。水调中冷远，茶梦绕阑干。
水龙吟·中秋夕陪秋园柳亭步月，登粤秀山
作者：杨玉衔
朝代：清

故乡原有千秋，从今不信西湖好。楼台倒影，街衢泼水，时忘昏晓。夹路歌声，万檐灯火，市喧争闹。更莺簧麝馥，相扶笑语，双飞晏，珍丛绕。惊心故候旧事，抚青萍、倚阑人少。飘零大树，沈埋遗镞，西风秋草。鱼贯随流，雁行踞石，呼銮古道。愧同游赤壁，兼饶酒客，让东坡老。
水龙吟·凤皇山居旁营生圹，漫赋
作者：杨玉衔
朝代：清

词仙宜占名山，一坏净土还吾待。灯残酒罄，钟鸣漏歇，川终归海。生岂无涯，死如有约，例难逃外。况老夫耄矣，咸酸饱饫，纼将绝，骖加骇。荷锸刘伶留诫。遇青山、何须价买。无分归元，生防痊骨，临时狼狈。掘为狐狸，窟营兔近，身焉是赖。付啊唯厮守，马塍花事，有蛮春在。
水龙吟·寄题岑学吕师尚室双牛图
作者：杨玉衔
朝代：清

长林丰草生涯，落花香著高眠地。读书挂角，触墙成字，诗鸣宫徵。文绣何荣，泥涂何辱，生防烧尾。记五羊旧梦，服箱负轭供鞭策，从穿鼻。犁雨耕云非计。望吴蟾、惊心喘气。骑来步稳，清泉白石，犊孙游戏。饭饱菰蒲，醍醐酣足，雪山开士。喜银河写照，机边织女，正牵牛会。
水龙吟·惠山酌泉
作者：杨玉衔
朝代：清

酒痕黯淡尘襟，茂陵渴抱看山病。莺声招我，螺鬟笑客，溪回路近。腰怯登临，眼馋苍翠，一池烟暝。问山灵旧约，蹉跎十载，凭阑处，迷前径。清绝吟魂待醒。傲卢仝、香生瓯茗。濠梁兴味，沧波身世，浮沈同证。芒秃诗肠，芡磨菱角，老来心性。向斜阳徙倚，峰巅瘦塔，伴臞仙影。
水龙吟·惠山酌泉
作者：杨玉衔
朝代：清
体裁：词

酒痕黯淡尘襟，茂陵渴抱看山病。莺声招我，螺鬟笑客，溪回路近。腰怯登临，眼馋苍翠，一池烟暝。问山灵旧约，蹉跎十载，凭阑处，迷前径。
清绝吟魂待醒。傲卢仝、香生瓯茗。濠梁兴味，沧波身世，浮沉同证。芒秃诗肠，芡磨菱角，老来心性。向斜阳徙倚，峰巅瘦塔，伴臞仙影。
水龙吟·港地避难室四郊棋布，诚危急中一保障安全壁垒也，宜有以落之
作者：杨玉衔
朝代：清

魔王弃甲天衢，藕丝孔是容身地。舟藏壑邃，户封泥固，究缘何事。报到天花散，沾衣怕、尘心消未。计阿香宵驾，冰天雪雹，连环解，防游戏。矮屋风檐滋味。箔蚕眠、晓钟催起。文场战罢，兵间劫始，惊魂余几。广厦千间在，何曾见、颜欢寒士。笑相逢隧道，融融泄泄，算平安字。
水龙吟·香江送春
作者：杨玉衔
朝代：清

春归等是无家，缘何蓦背蛮荒去。杜鹃字字，酴醾草草，都成别意。泪浥残红，赠攀嫩绿，蝶蜂知苦。更水波南浦，开帆顷刻，催几度，黄昏鼓。漫说留春有句。尽吟诗、落花谁主。天涯游子，销魂依黯，临歧飞絮。客路非遥，明年预约，江南同住。奈沈沈海气，楼头杯酒，对斜阳树。
永遇乐
作者：杨玉衔
朝代：清

蜗蛰庐寒，禽啁山晓，霜迎菊序。邓尉前尘，罗浮冷梦，似尧年鹤语。征裘凋敝，奚囊掇拾，剩得鬓霜几缕。骚心续、吟逋赋璟，砚蘸玉泉金露。香中誓住。教花长恼，枉责约期轻误。月白昏黄，风梭雨线，心在孤山路。疏泉傍竹，携锄亲种，拟补巡檐千度。君休问、故乡信息，绮窗着处。
永遇乐·上巳，和慈博
作者：杨玉衔
朝代：清

未到春归，且从春乐，乐游游宴。修禊人来，流觞水曲，更沸天弦管。桃花汛后，华林园外，那有等閒莺燕。落蛮荒、绮罗裙屐，年少升平俱远。江湖满地，清明作客，身共时光流转。琴谱南风，筵开东洛，盛会无缘见。衰颜白发，排愁无力，空负采兰心眼。稽故事、金人捧剑，霸图待展。
永遇乐·寒食
作者：杨玉衔
朝代：清

去后之推，今年断火，番数逢几。数十人生，二分春色，岂等閒红紫。裁衣刀尺，卖饧箫管，天气薄绵消未。认桥西、青芜一片，踏处凤靴挑荠。酒炉茶灶，烟沈帘卷，疑是臣门如水。鞠蹴惊莺，鞦韆过鸟，人影桐阴地。赠兰斗草，燖盟温语，怕冷伤春余泪。百五日、饶剩花风，漫愁婪尾。
汉宫春·为人题蓟门秋柳图
作者：杨玉衔
朝代：清

春去多时，换金堤旧影，风媚烟姝。低徊阅人倦眼，残梦模糊。灵和咫尺，问前尘、天路今殊。空剩取、长条管领，盘雕跃马平芜。沈醉软红梦醒，斗舞腰歌扇，解妒欢娱。西风玉关夜度，尘暗铜铺。宫鸦背冷，比台城、残照何如。眠起事、东君觑惯，等閒芳槛休扶。
江南好·吊钟花
作者：杨玉衔
朝代：清

流水琴时，空山磬后，霜鸣洛浦沈铜。阴阳炭铸，复倩兽炉烘。瓶换清泉暖衅，残霏洗、月影玲珑。遍排处，枝悬个个，小叩待飞虫。池塘蛙鼓吹，莺簧蚓笛，同哑西风。喜伶伦涷色，嶰谷霞红。鼎食南柯梦境，任迟度、午饭帘栊。春深了，花铃自护，新叶绿云重。
江南好·翠林寺园小集
作者：杨玉衔
朝代：清

蜜冷蜂枯，藤缠虬老，满园暖翠栖烟。玉鸣兰佩，摇落夕阳边。刻画金围成带，腰瘦损、复倩谁怜。閒庭院、诗情画意，难得是荒寒。祇林金布地，麻姑长爪，擎起诸天。又金刚神杵，龙制安禅。偶集江鸿海燕，来同听、云鹤山猿。还又见、题诗扫石，咳唾落珠圆。
江神子·落伽山
作者：杨玉衔
朝代：清

鲛宫波暖颔珠浮。戏潜虬。玉壶秋。一碧莲花，洋里水如油。时有蒲帆环槛过，斜照里，过渔舟。山灵何必赋高邱。短姑头。隔龙湫。有客翠微，听磬事寻幽。顷刻仙风双桨送，杯渡也，稳于沤。
江神子·题潘兰老香海填词图
作者：杨玉衔
朝代：清

探芳海外倦游鞭。画中禅。酒中仙。问字乞诗，门限铁为穿。陶写閒情搔短发，同雁泊，结沤缘。风流张绪忆当年。响商弦。满南天。梦醒吟壶，舞袖足回旋。珍嘱茶花遗事曲，词史稿，莫轻删。
沁园春·和霞盦赴会夜归闻警之作。时山居畏寒，未赴
作者：杨玉衔
朝代：清

局促吟壶，屏却声闻，别是一天。念离巢鸥鹭，逢场杯酒，飞空欠舄，问渡无船。惨澹风云，抢攘岁月，警讯犹惊呜咽传。桑乡事，叹寒梅园菊，萎落荒烟。鞭先。归思鸿边。计琴剑、谁家能瓦全。算戏钩藏座，新欢枕飞，觞唱月邮，笺筒递险韵珠穿。梅鹤凄清，桐鼍哽咽，醒我骚魂梢月纤。吟肩耸，忘去閒身滞，在异域山川。
沁园春·题唐天如所藏听帆楼扁额，黄宾虹图
作者：杨玉衔
朝代：清

凭吊昌华，红荔湾头，蜃阁屹然。念乩仙题馆，云来白鹤，留宾辖井，庭集青鸾。东壁图书，西园杯杓，气象峥嵘势万千。麻姑笑，洗荣华试看，沧海桑田。云烟。蠹简蟫篇。只铁画、银钩三字传。伴仲宣万感，元龙百尺，豪情拔地，健笔撑椽。坐拥书城，门盈驷马，犹傍淮南大小山。藏丹地，祝壑神呵护，毋憾宵迁。
河传
作者：杨玉衔
朝代：清

无主。飞絮。垂杨袅袅，乱撩离绪。斑骓行后枉回头。悠悠。门前沟水流。今年秋草明年绿。河曲。绿到王孙足。到伊时。料伊知。归期。忍何心再迟。
法曲献仙音
作者：杨玉衔
朝代：清

身世雕龙，命宫磨蝎，萧瑟江关词赋。没字腔哦，有涯生遣，旁人怎知心苦。果唱到，阳春曲。谁与和金缕。酒徒墓。署词人、一坯埋碧，心史稿，休认等閒绮语。哀乐纵无端，付琵琶、幽怨能诉。法曲霓裳，大罗仙、天上箫谱。异花间侧艳，止拾十洲零羽。
泛清波摘遍·中秋前一日集黎墅，继霞盦作，和小山
作者：杨玉衔
朝代：清

桐疏燕社，莼老鲈乡，天慰旅愁秋信好。霓裳仙曲，恨不铙歌共传早。横门道。风尘隼出，烽火狼清，都市骆驼东去了。试问秋霜，甲弃肌寒透多少。故乡渺。杯酒借浇烛花，囊锦别添诗草。闻捷衣裳泪盈，此情难晓。碧天杳。明夕管笛唤来，今宵广寒须到。预唱琼楼水调，任腔颠倒。
泛清波摘遍·邓尉探梅，和小山
作者：杨玉衔
朝代：清

茅诛径小，杏傍墙高，莺报柳桃薰染好。暖催寒勒，商略探芳计迟早。行人道。鹃声泪苦，驴足尘空，无意送春归去了。倦侣高阳，重拾杯盘坠欢少。雁来渺。短札欲凭晚潮，何处始无芳草。空怅秦淮渡昏，吴山云晓。董笙渺。立墓得句付谁，罗浮梦仙难到。料想桂梢绿凤，为伊颠倒。
洞仙歌·忆梅，辛未十二月十四日夜坐作，用屯田体
作者：杨玉衔
朝代：清

五月狂飙卷。江城地、梦破笙歌庭院。况邮亭门闭，蹇驴人倦。溪流涨、村桥中断。禁苑树、珍巢从鹤恋。春欲半。奈绿萼臞仙，信渺罗浮雁。一旦冲寒恰恰，破腊匆匆，借得东风，荡开寂寞蛮春，蓦地翠禽喧暖。巡檐不入高人眼。纵牧竖、初花摧折遍。思寄远。问签程、水驿山邮路千万。渐散乱。又忍事催琼琯。残英飞尽，诘朝尊俎嗟来晚。
洞仙歌·用梦窗体
作者：杨玉衔
朝代：清

雨瓢倾了，蚁垤摧秋潦。泛芥堂坳舞舟棹。任窃香蜂蝶，越迤逦东墙，狂恣纵、邃慢深帏穿到。痴烟方困柳，梦惊回、拟倩阑扶望终渺。燕参差、莺懵懂，量暖评寒，回屐路、人报飞红千绕。护花计、关心问西园，自整金铃，系绳须早。
浣溪沙
作者：杨玉衔
朝代：清

地异桃源亦自仙。权为藕孔避兵人。洞猿野鹤许忘年。鬓色莫凭林色染，泉声何似杀声寒。又防流去作狂澜。
浣溪沙
作者：杨玉衔
朝代：清

烟雨霾天雾隐山。苍波无语对愁颜。孤灯促我掩重关。蔬果虫余分脆润，缥缃蠹后理丛残。牟尼一串算消閒。
浣溪沙·妙高台登高
作者：杨玉衔
朝代：清

罥雁丝云凝不流。碧天如水绉纹柔。风怜白发帽栖头。世变须弥弹指现，战场秦汉及身游。黄花憔悴紫萸愁。
浣溪沙·庚辰元旦
作者：杨玉衔
朝代：清

到底春风不世情。偏来涧户扇娇晴。唤醒尘梦借溪声。夜雨味温黄卷似，陈根芽竞白髭生。书痴依旧恋灯檠。
浣溪沙·普陀化雨学校前观海，得海水忘机潮撼岸七字。归后足成此调，即以题校长宽融师题名册
作者：杨玉衔
朝代：清

佛狗生来性本同。缁衣无那染尘红。惊人赖有一声钟。海水忘机潮撼岸，虚空无滓夜生风。沈吟羲易警悾憧。
浣溪沙·题王少梅得冯鱼山愤画斋题额
作者：杨玉衔
朝代：清

冯唐原是老丹青。犹说云山画未成。戏将积愤榜斋名。公子太原裘欲敝，骚人邓尉笛尤清。前贤手迹袭芳馨。
浣溪沙慢·登灵岩，依清真四声
作者：杨玉衔
朝代：清

土石涌绀碧，烟霭延湖沼。洞深径仄，争路交飞鸟。残霸故国，一纸斜阳稿。铃语浮屠悄。凭吊数兴亡，野花零、江枫又老。古春渺。剩露井波澄，怅廊听落叶，径问旧香，事往吴山晓。冷翠化云，飞上琴台秒。勿妒天平貌。妆淡抹浓时，学西湖、螺鬟更好。
浪淘沙·拜李后主生日
作者：杨玉衔
朝代：清

生死两同辰。故国归魂。珠阑玉砌可怜春。欲向词仙私乞巧，瓜果筵陈。天地一吟身。惭对宫嫔。围城半阕泪留痕。七夕笙歌欢顷刻，终算君恩。
浪淘沙慢·四月二十夜雨中
作者：杨玉衔
朝代：清

峭寒里、魂苏露筱，甲勒烟蒻。灯檠余烬乍落。饧箫滞响又阁。似见说、东风来势恶。算新燕、乖巧先觉。任坠红、西园厚成寸，閒墙碎苔啄。依约。个人熨眉萼。看破碎、江南残春稿，粉黛都黯却。更絮舞回飙，网坠纤络。蜂欺蝶虐。到晴明、空剩凄清铃索。宵警须宽韩卢缚。阑干拍、禁喧斗雀。众香国、蒿莱参杜若。再收拾、冷落林亭，护幔幕、何堪再悔今番错。
渔家傲
作者：杨玉衔
朝代：清

修不成书笺欲涴。押花漫诩云成朵。閒语閒言都付火。余酲过。燕泥惊梦琤然堕。拥髻背灯愁默坐。金钱枉卜重逢课。不识相思犹自可。珠跳颗。字沾红泪封黏唾。
渔家傲
作者：杨玉衔
朝代：清

写罢春怀余墨涴。长吟颤动金钗朵。烛外煎愁榴似火。嫠蟾过。隔墙林影穿帘堕。独自薰香还独坐。重温旧梦成功课。排遣千端无一可。山饭颗。杜陵诗里寻残唾。
渔家傲
作者：杨玉衔
朝代：清

剩得征衫梅雨涴。青灯赚我花垂朵。桃柳风烟榆枣火。隙驹过。故乡归梦屏山堕。南面书城围促坐。宵分未了丹雠课。琴素经金聊自可。丁香颗。咒郎移烛思芳唾。
渔家傲
作者：杨玉衔
朝代：清

泉水在山泥未涴。出山时恐污莲朵。罗刹罡风尘劫火。等閒过。昭昭身世冥冥堕。借得蒲团初学坐。牟尼权作晨昏课。翠竹黄花期印可。明珠颗。晶宫严护骊龙唾。
渔家傲
作者：杨玉衔
朝代：清

红粉未教山色涴。仙人或有花三朵。邈矣滥残煨芋火。天风过。林间数杵疏钟堕。种得幽篁供独坐。归来莫补空囊课。寒菜一畦秋病可。餐玉颗。疗饥桂子嫦娥唾。
渔家傲
作者：杨玉衔
朝代：清

细认杭襟痕旧涴。记曾侧帽簪花朵。悟彻浮生蛾赴火。都尝过。咸酸味海教人堕。春去园林筵罢坐。闭门领略閒功课。灯影娟娟花可可。千万颗。檐珠的砾茅龙唾。
渔家傲·和六禾夏夕偶成之作
作者：杨玉衔
朝代：清

无味蒲觞唇怯涴。雨余泪阁榴花朵。风颤灯檠如豆火。思量过。古欢随梦醒前堕。睡既不成行复坐。教经懒事调鹦课。明月中庭今算可。朱樱颗。床前又渺红绒唾。
渡江云·为陈柱翁题黄宾虹桂林山水长卷
作者：杨玉衔
朝代：清

飞仙苍玉佩，御风散落，疏密点漓江。剑从天外倚，剖璧分圭，千里近相望。沧波残画，仗秋阳、点缀丹黄。怀旧游、吸光餐渌，诗思乱蓬窗。谁降。年华晼晚，心迹依违，算湘累天放。空坐阅、云涯芳杜，劫海红桑。羁愁剪断淞江水，梦故山、林桂丛荒。图展对，怡然一叶徜徉。
湘江静·竞渡
作者：杨玉衔
朝代：清

白浪飞花雷叠鼓。怎匆匆、冒烟冲去。拿舟独出，齐桡着力，赌锦标争取。青眼到红妆，东西岸、凭栏延伫。楼船下濑，鸳鸯弄潮，欢声里，忘昏暮。奈汨罗，人正苦。况重渊、老魔盘互。褰裳赴救，赖后先邪许。入水斩蛟龙，江心剑、待清波路。沈沈楚魄，万方多难，大招谁赋。
满庭芳·青山寻杯渡遗迹
作者：杨玉衔
朝代：清

我佛尘空，神仙羽化，何曾留迹人间。空教寻觅，杖履费跻攀。为爱青青山色，况入胜、古木禅关。杯盘后，斜阳待渡，苍翠殿吟鞭。前贤。西归事，莲花藉足，草屦承肩。竟携蠡测海，步乱波烟。杖锡蓬团何处，凭谁问、洞口呼猿。神鱼蜕，石因望化，杯影待东还。
满江红·平调，题吕女士碧城集
作者：杨玉衔
朝代：清

谪下双成，尽游戏、鸿濛八荒。铅华洗、簪笄生色，剑佩行装。荆树风霜经寂寞，木兰红紫讵寻常。著先鞭、素手指山川，怀渺茫。蛮语会，杂冠裳。漱玉集，调笙簧。掇十洲花草，都入奚囊。豪侈气饶蔬笋味，聪明魄濯雪冰凉。愿钗裙、翘首碧城霞，心瓣香。
满江红·草原上无主翁仲
作者：杨玉衔
朝代：清

捐弃谁怜，斜阳下、无言独立。人疑是、长安古道，卧驼荆陌。高冢夷为鸣屐路，丰碑借作支床石。怎翟公、罗雀已无门，犹留客。钟鼓室，他人入。松楸地，灵狐宅。问邱山华屋，忍谈今昔。野火更防身后劫，鬼雄难护耕余域。正摩挲、欲与话桑沧，山风急。
满江红·题屈翁山先生寿诗墨迹，为李子云省长作
作者：杨玉衔
朝代：清

粤峤山川，试屈指、古今豪杰。数不到、南园十子，后先蛩蟨。岭表三家成对峙，江南一调资提挈。剩蒲泉、古月照残碑，栖灵穴。吟龙剑，霜威折。屠狗辈，风流灭。望西台云暗，涕痕空雪。公愤永沈精卫石，私恩一报冈陵帖。到而今、正气郁行间，神虬结。
澡兰香·癸酉闰重午
作者：杨玉衔
朝代：清

钟馗守户，罗刹跳梁，说甚锦袍绛帻。残痕臂缕，余滴蒲觞，续命荡愁无力。算龙艭、千桨齐飞，难招沈沈楚魄。浩渺潇湘潭水，空摇烟碧。况复横汾一曲，戏水嬉停，分波界画。舟移剑徙，鼓死旆收，两岸阵云先墨。羡红榴、巧衬茜裙，长袖终嫌地窄。恐搅乱、镜影波心，晴川风色。
点绛唇·宿竹林寺，有怀钱仲联，酬其赠别词也
作者：杨玉衔
朝代：清

虫咽僧窗，前番离绪今宵絮。蠡园鼋渚。都是寻诗处。梧柳楼头，商略黄昏雨。今何许。嵩云秦树。一例相思句。
烛影摇红
作者：杨玉衔
朝代：清

竿木随身，逢场吾辈原应尔。有涯生遣靠无聊，焚砚君苗未。勿笑雕虫小技，计衣冠、何非游戏。功名屠狗，扪虱经纶，遭逢交臂。傀儡牵丝，幕中啼笑欺人事。扶轮负轭仗长材，引重同蝼蚁。百步贤无彼此，取题材、依然故纸。儒冠同误，既虱人间，又垂狐尾。
烛影摇红·寿陈柱尊，时柱尊在沪
作者：杨玉衔
朝代：清

满地江湖，閒情尚寄吴淞棹。诗清还浥惠山泉，蜡屐梁溪到。风月秋高岸晓。抱花眠、瞢腾藉草。羲皇入梦，酒国无愁，愁怀知少。山水因缘，茂陵吟席婵娟照。故园松菊未归看，暂恋江南好。儿女灯前喜笑。乐团圞、凤笙绵邈。登高期近，萸盏长春，纤葱整帽。
烛影摇红·花朝
作者：杨玉衔
朝代：清

今问花神，生何偏诞春之半。风暄日暖燕莺晨，忙煞閒庭院。料理探芳心眼。锦城游、归歌缓缓。时光正好，百舌无端，浪评长短。客思天涯，踏青望里钿车远。青袍白袷试春衣，邻户闻裁剪。挑菜人来步懒。怅泥深、啼鸪语怨。三分有二，春色无多，斜阳催晚。
燕归梁·题作甫息茶庵图卷
作者：杨玉衔
朝代：清

蝉噪庭槐绿已浓。归燕帘栊。蜗庐息影四山中。茶烟漾，藕花风。缣缃插架签标帙，城环拥，拟侯封。别饶心事问残红。寒衾梦，一声钟。
玉楼春·甲戌清明
作者：杨玉衔
朝代：清

閒愁钻入诗心缝。压得双肩寒未耸。清明终是异乡春，风雨莫温游子梦。羁魂不到先人冢。阙处松楸谁补种。潮音有意助新吟，泉路无人知隐痛。
玉楼春·题何沃泉偶然集
作者：杨玉衔
朝代：清

书香门第今南阮。哭笋光阴春梦短。珍珠百珧续收罗，余勇吟坛真可贾。髯苏八叠专家擅。君竟兼人论百算。竿头进尺步雍容，韩信将兵多益善。
玉漏迟
作者：杨玉衔
朝代：清
体裁：词

渡江烟树杳。斜阳红罅，归飞饥鸟。楚雁谋梁，三匝觅枝孤绕。突见青帘招展处，皆醉侣、吟侪同调。堪一笑。主人迟客，停杯舒啸。市楼酒绿灯红，想裙屐风流，止宜群少。块垒浇除，讵是一杯能了。老子分瓜深意，让纤手、惹人犀照。银烛晓。压酒吴姬来少。
玉漏迟·和元好问韵
作者：杨玉衔
朝代：清

深山深窈。飘零到处，寻巢樯鸟。王谢雾家，月树南枝三绕。不是神仙眷属，又不事、巢由同调。君莫笑。半椽抱膝，尽堪舒啸。有人扰扰尘劳，騕袅金鞭，让他年少。赌墅争湖，一局久经输了。抱朴移家画稿，除点缀、胭脂残照。山雨晓。昔痕又增多少。
玉胡蝶·己卯冬至
作者：杨玉衔
朝代：清

候气灵台何在，鲁郊云物，弥觉苍黄。赋罢悲秋，动人广漠风凉。生机兆、菖蒲空卜，钻火改、榆枣延望。楚魂伤。梁园授简，难写愁肠。蛮江。栖迟何事，孤禽怯月，旅雁惊霜。无赖持杯，辛盘徒为借春忙。蛩更絮、残灰知冷，驹隙驰、一线添长。水云乡。寒衣夜索，凭吊鸿光。
玉蝴蝶
作者：杨玉衔
朝代：清

人去塔铃无语，禅关草翳，久閟幽光。倦羽投林，徵歌调不成商、阳幽明、鹫灵降岭，报消息、鸟使窥窗。思微茫。追摹杖履，如见羹墙。回翔。罗浮仙种，纵非佛国，亦算仙乡。管秃肠枯，文章借彼衣裳。漆园梦、深惭变幻，滕阁画、借染丹黄。墨淋浪。高僧传在，千古栴香。
玲珑四犯·和瞿禅
作者：杨玉衔
朝代：清

不分閒愁，便闻雁当筵，飘泪盈斝。胶漆初情，未许教人寻罅。谣诼见妒无端，枉扫尽、远山眉画。又争妍、翻新花样，重剪入时裙衩。藏娇空有閒庭院，浪蜂蝶、莹莹朝夜。蔷薇变幻春消息，闻道徒惊诧。不惜买赋费金，难复保、长门声价。望稿砧、山上高寒，何处问天杯把。
玲珑玉·新笋，和慈博
作者：杨玉衔
朝代：清

鸾翥龙吟，甚时听、暮雨潇潇。惊雷出地，一旬便已干霄。似此峥嵘气象，■文章才露，头角龄髫。今朝。绷婴孙、犹系锦绦。料得樱筵待伴，证禅心玉版，风味江瑶。数旧添新，又何望、扫叶煨烧。休论薛滕谁长，且留证、山香竹讯，佛影蔬苗。笑馋守，渭川胸，千亩未消。
珍珠帘·辛巳生朝
作者：杨玉衔
朝代：清

飞鸿瞥影回头渺。堪惆怅、两事升平年少。春色半阑珊，况影形相吊。面目须眉无一是，更剩得、无聊怀抱。壶小。对茶烟禅榻，契结昏晓。偶尔裙屐追随，借词牌杯酒，涂雕枯槁。问字半亭，虚守太元残草。海澨红桑经怕看，敢醉心、安期仙枣。休笑。任老去文园，人求遗稿。
瑞鹤仙·挽彊村师
作者：杨玉衔
朝代：清

蘋洲沈短日。望素云黄鹤，辽天无极。思悲顿寥寂。剩锦笺凄调，玉棺铭笔。吟边易篑。老臣心、词人一席。痛百年垂死，中兴病枕，几番寻觅。曩昔。云瑶校曲，桐荫题图，倏成陈迹。翠微峭壁，傍船指空沈碧。抚遗编依黯，高歌不忍，泪落江南怨笛。又伤心、汐社春芜，盟沤无色。
瑞龙吟·山中饯春，和清真韵
作者：杨玉衔
朝代：清

天涯路。年年坠劫风花，罥愁烟树。行人赶上江南，荒村绮陌，寻他甚处。枉延伫。陡忆上林春满，建章门户。五陵骄马嘶风，招展花枝，枝枝解语。转瞬东风老大，江南草长，群云歌舞。无那令人销魂，痕烧非故。断肠婪尾，都是方回句。空相忆、藤阴买醉，蘅皋延步。魂逐潮来去。丝杨不续，尘缘断绪。理罢愁千缕。衣不著、纷纷诸天红雨。山深莺老，旧情休絮。
瑞龙吟·山中饯春，和清真韵
作者：杨玉衔
朝代：清

天涯路。年年坠劫风花，罥愁烟树。行人赶上江南，荒村绮陌，寻他甚处。转瞬东风老大，江南草长，群云歌舞。无那令人销魂，痕烧非故。断肠婪尾，都是方回句。空相忆、藤阴买醉，蘅皋延步。魂逐潮来去。丝杨不续，尘缘断绪。理罢愁千缕。衣不著、纷纷诸天红雨。山深莺老，旧情休絮。
瑶华·和山居琼花作
作者：杨玉衔
朝代：清

舞衣拖縠，珠佩披离，斗嫦娥腰束。风来瑶圃。仙梦里、恍见瀛洲雨玉。飞琼何事，降洛浦、凌波仙躅。只翩然、雪氅霓裳，妒煞瘦红肥绿。年时一梦扬州，忆釐观巡檐，也曾三宿。依稀酒醒，瑶钗坠、月影横斜茵褥。绿竹无分，梨云拥、石崇金谷。到而今、曝褐岩扃，粉捏纪游镌竹。
瑶华·垂丝海棠
作者：杨玉衔
朝代：清

何来蜀客。队逐群芳，踏浅红南陌。垂垂老去，须纵嫩、漫说拳丝非白。春风西府，照妆烛光分邻壁。正酣歌、千缕金衣，奚待天孙机织。诗人吴楚分明，袅一线临风，腰舞无力。归从海外，草木记、平泉能识。穿莺缀蝶，笼不住、杜陵题墨。莫浪评、有色无香，毛举纤微头责。
留客住·港中开发大屿山，亦岛国中一拓地法也
作者：杨玉衔
朝代：清

国蜗角。计一朝、舞人旋袖，楚南天窄，凿空骞槎西域。山移泰岱平处，海塞蓬瀛，浅后终计错。轮台故事，议屯田、汉代尚留边略。移民约。脱剑牵牛，操弓徙鳄。井里桑麻，警枕无虞闻柝。传说桃源避世，葛老移家，驱丛罗众雀。僧归寄语沃洲山，莫认护舟深壑。
疏影·和李孟符柳
作者：杨玉衔
朝代：清

搓黄揉碧。为惜春伴侣，牵挽春色。老去金城，暮合隋堤，几树归乌梭织。风流张绪当年事，顿暗老、江南羁客。拜绪风、彭泽柴桑，健试近来腰力。眠起颦眉暗里，对人辄起舞，防露心迹。金缕翻衣，丝绦簪髻，作意尊前欹侧。知他悟到沾泥絮，应不许、翠楼相忆。况陌头、攀折游鞭，久绝章台消息。
疏影·议瞻园雁来红词，悽然动念，依声和之
作者：杨玉衔
朝代：清

湘江坠月。有塞鸿唳秋，云外凄咽。倩女离魂，灵幻霜根，啼鹃泪点殷血。珊瑚绛树交柯影，舞乱了、霓裳三叠。误陇头、春到缃梅，寄远玉葱亲折。不恨胭脂见妒，御沟正叶落，红恨波缬。木笔过廊，锦字斜书，怨写西风一瞥。东家漫学芙蓉醉，潮晕影、艳痕生颊。喜近依、黄菊东篱，点缀晚香时节。
百字令·自题七十五岁小像
作者：杨玉衔
朝代：清

头颅如此，幸本来面目，差能依旧。故我今吾形问影，媚骨几时消透。客路栖皇，僧邻拣买，猿鹤窥空臼。江湖满地，水乡仍傍云岫。有涯生遣何凭，庄严七宝，倾倒修楼手。举似苏辛羌柳派，鱼掌两难兼有。梦境迷离，神山缥缈，风受来舟否。碧窗凌乱，夕阳红恋衰草。
百尺楼·题彭立本先生竹石图。彭为岭南明末节士
作者：杨玉衔
朝代：清

石烂海先枯，竹劲风能折。何物生来性最坚，心史层函铁。不转任江流，有点皆湘血。写出殷薇汉腊心，磊落遗民节。
看花回·记少年事
作者：杨玉衔
朝代：清

草草庖厨着意莹。盘盎寒生。携锄种菜荒田，认桂枝、量记窗棱。少年无赖事，回首分明。老觉岩阿有旧盟。鹤友猿朋。移泉烹荈收黄叶，好商量、画意诗情。往来新认识，有个黄莺。
眼儿媚·为唐孝坚题山水立幅
作者：杨玉衔
朝代：清

逢著青山足勾留。何必买山谋。秋林半翠，夕阳余紫，身在桥头。知还倦鸟归飞急，前路任悠悠。有人告我，亭空无客，我欲三杯。
眼儿媚·和彊师韵
作者：杨玉衔
朝代：清

舞衣收箧罢薰篝。欢事分都休。最无聊赖，瞒伊心绪，辄上眉头。嫦娥不管人憔悴，今夕又当楼。人閒何世，除非无月，我始无愁。
睿思新·夜有绕庐而呼者
作者：杨玉衔
朝代：清

少晴多雨天将坠。这莫是、离群泪。问阿谁、绕室高呼，似我思归还未。七十流光逝水。曾未梦、纸迷金醉。卸双肩、两脚都轻，尚迟了、多时归计。
石州慢·夏吷老以词集见贻，并索题其填词图，依韵代柬
作者：杨玉衔
朝代：清

如此江山，人世几逢，风月清白。况教天赋多材，杯里光阴能惜。红桑看老，钓竿归拂珊瑚，鸿冥烟水迷踪迹。剑吷起龙吟，动寒芒星织。幽寂。生涯何似，画笔丹香，书声金石。眉阁晨昏，相对裁红锤碧。霜歌缥缈，飞来千里关山，阳春入弄梅花笛。梁月正俳佪，有羁人相忆。
石州慢·新雁
作者：杨玉衔
朝代：清

万籁齐喑，寒碧一灯，人醒高阁。云端缥缈边声，偶被朔风吹落。传来消息，惹起种种新愁，人民休问辽东鹤。赢得入关情，受征夫珍托。遥度。连台烽火，裂地冰霜，爪痕难著。遑计榆边，万里汉家城郭。重衾梦恋，任汝叫遍南楼，回书情谊闺人薄。唱入破家山，正柳边风恶。
碧牡丹·用晏小山体，时近中秋
作者：杨玉衔
朝代：清

司马非游倦。身等嵇康懒。飞絮游丝，罥树沾泥春晚。偷得閒来，脚力欺人软。好山好水缘浅。春心眼。济胜劳夙办。空想游仙汗漫。竿木登场，栈豆就恋嗟来饭。故事缑山，鹤驭鸾笙天半。翘首月明庭院。
祝英台近·生日后二日作
作者：杨玉衔
朝代：清

涧霞红，岩雨翠，消息又春暮。多病文园，饯春已无句。剧怜短鬓萧疏，今朝寒食，独搔首、云山深处。为诉。安仁正赋闲居，犹恐燕莺妒。绮语妨禅，哀时又何补。遥遥华胄元亭恨，终少高阳俦侣。
祝英台近·题姚景翁天醉楼填词图
作者：杨玉衔
朝代：清

海桑红，宫黍秀，年冷鹤能语。满地江湖，寒暖变晴雨。有人抱膝长吟，茶烟禅榻，老不管、莺花朝暮。潮分付。往来送尽兴亡，湘累为谁苦。醉醒无端，写尽问天句。似闻人海浮沈，江关萧瑟，称为我、駏蛩俦侣。
秋宵吟·丙子守岁
作者：杨玉衔
朝代：清

灶符更，随籥转，腊鼓中分宵半。签声寂、渐住换东风，铁衾初暖。迓春盘岁盏。白发羞簪人倦。总堪叹。似箭流光，年来偏短。世事翻新，谁料得、风云夕变。渭水西风，长安落叶，搅得酒肠乱。江阔无归雁。两字平安，寒缬望眼。更何堪、无味尊前，游钓徒侣费检点。
秋思·聊社集非园时来索和。忆数年前曾一度集此，园主令弟甓生预焉，今已矣。酬以此解，不胜今昔之感
作者：杨玉衔
朝代：清

湖海伤春客。正沃洲深处，闭门岑寂。孤影荡愁，旧欢寻梦，花雨檐滴。记觞兴诗情，呕肝战拇誓破敌。少壮怀，今顿息。念绝句旗亭，俊游金谷，怎奈奋飞无分，身悭双翼。悲极。黄垆久寂。况隔墙、哽咽哀笛。酒残沾地，西堂惊起，醉魂此夕。料洛艳、迟迟正开，风日悽断甓。汐社事，悴憔色。试检点尊前，高阳多少发白。许把阑干暗拍。
秋思耗
作者：杨玉衔
朝代：清

吟帽当檐侧。辄南山雷起，破轰晨色。云路散花，玉壶投矢，天地都窄。看眉蹙青山。
穆护砂·和霞盦香江除夕
作者：杨玉衔
朝代：清

岁暮峥嵘矣。卧南陬、试活南事。响洋场爆竹，轰雷飞电，落花蔫红殷地。幻海市、珠光连十里。斗百货、阗衢充肆。朵论价、牡丹金换，笑任索、桃花门倚。筵敞藏钩，山薰沈水。寓公巨贾闹朱扉。又连场博簺，欢呼竟夕，依旧洛阳似。悬隔壤宵尺咫。怨蛮春、渡江无翅。酌一杯婪尾，壶沽无路，雨渍茅龙犹是。幸尚有、炉灰书问字。算更演、祭诗余技。书檠仄短，照遗虚耗铜币绌。买剩呆痴，孤影孤单，阿奢无分，辛盘料理。玉纤非计，空山旧雨谁来，东风明日至。
红林檎近
作者：杨玉衔
朝代：清

枕絮偎逾湿，烛花寒更青。月落鸟声悄，霜浓旅魂惊。拼与分歧决绝，转许惜别叮咛。泪波执手盈盈。临语又吞声。始上吴楚道，先见短长亭。初阳木杪，摇摇鞭影分明。江郎情黯，红楼回望，引愁一路云影平。
绕佛阁
作者：杨玉衔
朝代：清

冻禽戢影，阑雪澹糁，花落人悄。偎影屏小。去途曲折，相烦短檠照。雁来新杳。江上问讯，明日潮早。缄恨多少。晓来起拾，残英粲盈抱。密意付钗卜，带解蟢飞羞向道。还记燕梁，双栖亲语笑。叹两地相思，花与春老。路长波渺。正出没关山，空想乌帽。梦归迟，寺钟撞晓。
绕佛阁·别情，依清真四声，与唐圭璋同作
作者：杨玉衔
朝代：清

黛眉翠敛。人去语寂，春黯甥馆。亭堠长短。夜来梦醒，孤身在罗幔。袖华泪满。边塞万里，还胜天远。金缕纤婉。倩伊引惹，归舟系岸。旧识晏如客，砌影偷量长比线。慵懒弄妆，残脂犹涴面。变镜里华容，年逝如箭。那堪人见。奈状我相思，云鬓蓬乱。抱鸳衾、半閒偷展。
绕池游·唐圭璋自蜀寄题双树居词，依韵酬之
作者：杨玉衔
朝代：清

渺繁华梦，回首蛮荒投老。春渐暮、伤心花事了。云乡水国，只有相依鱼鸟。吟壶天小。到门峰绕。水仙琴操。聊学孙登长啸。黄龙事。惆怅鱼鸿杳。题门烟晓。飞到阳春高调。千里明月，屋梁落照。
绛都春·为吴亮侪题木棉图
作者：杨玉衔
朝代：清

天花四散。似火簇骊珠，烧空璀灿。沸耳鹧鸪，三月风光蛮春晚。交龙衔烛冲霄半。更旁缀、鳌灯千万。越王台下，餐霞吸露，送寒迎暖。又见。波罗古庙，临巨澥、撩起蛰虬宵战。标夺赤城，甲楮云绵烟丝乱。庭燎高举诸仙宴。酌手盏、琼浆酬劝。侑觞绛树，双声莺簧调转。
翠楼吟·吊崔伯樾
作者：杨玉衔
朝代：清

雨泣林容，寒凄柳骨，骑鲸故人长往。丹霞吟草在，侍笔砚、珠光生掌。逸情云上。尽谢屐幽穷，戴舟兴访。凫飞雨、山灵遗恨，待题延项。撰杖山易青黄，忽词仙骑鹤，辽天长望。联床风雨夜，商量密、今成绝响。蛮乡经帐。记接席晨昏，前盟息壤。空惆怅、溪藤如故，挽歌悲唱。
花发沁园春
作者：杨玉衔
朝代：清

无意催诗，有尘清路，昏鸦何处投林。南山殷雷，北谷漏天，十里一色浓阴。猿饥鹤怨，正撩乱、负米归心。暝色合、加紧催人。出云残袅钟音。若问吾庐何在，指前路莫辨，雾岫烟岑。痴云壅径，怒溪没石，人疑妆点山深。侵肌袖湿，似客途、老泪沾襟。叹好景、有限斜阳，尚悭别我西沈。
花心动·环居植竹蕉梧桐
作者：杨玉衔
朝代：清

空谷红稀，层峦合、中有团瓢阴影。听雨朱楼，扇暑无庭，怎许眠琴三径。袖寒天、绿栖鸾渺，奈恨上、萼眉悽损。仗翠管、书愁怎得，挹泉金井。艳羡潇湘一境。奈鹿梦都虚，凤巢难稳。暍息茂林，脆悟空身，燕蹴冰弦人醒。待环万绿蒲团外，报风雨、兼秋做冷。算春到、繁华锦城懒问。
花犯·初秋山中始见红叶，和碧山
作者：杨玉衔
朝代：清

影娟娟，斜阳古道，红尘逐流水。故乡百里。自病叶辞柯，同入秋思。塞鸿未到情难寄。天涯亭独倚。记艳迹、御沟题句，醒来原梦里。何须妆点买脂胭，斑斓似郑佩，江皋同委。妃子靥，初中酒、不关憔悴。催诗料、檐花伴落，飘几片、敲门人欲起。偶晓醉，篱边卧处，偎身疑锦被。
花犯·和六禾鬓梅作
作者：杨玉衔
朝代：清

小横斜、金钗坠凤，双拖破灯晕。宝云盘鬓。忆雪月迷离，故遣郎认。厚帘密护寒犹紧。涵春瓶案稳。更九九、傍奁图展，消寒期取准。撩鸦簪拔卜行人，江南路、莫奈寄枝留恨。梳先懒，飘零怕、玉龙流韵。宫妆卸、嫩黄未褪。移点额、工夫陪倦鬒。兆结子、眉痕归画，思君频领引。
芳草渡·依清真四声和伯越还乡之作
作者：杨玉衔
朝代：清

息故里。怅倦鹤归来，暮天无侣。乍觅巢痕梦，飘摇又委风雨。为旅情味苦。思园莺能诉。谢送我、夜半潮生，一棹归去。回顾。岭云望远，草绿清明墦祭路。漫虚拟、支茅傍冢，墟烟凝窗户。松楸抚遍，乱撩起、絮泥閒绪。但注目，似蝶钱灰倦舞。
芳草渡·依清真四声和伯越还乡之作
作者：杨玉衔
朝代：清
体裁：词

息故里。怅倦鹤归来，暮天无侣。乍觅巢痕梦，飘摇又委风雨。
为旅情味苦。思园莺能诉。谢送我、夜半潮生，一棹归去。
回顾。岭云望远，草绿清明墦祭路。漫虚拟、支茅傍冢，墟烟凝窗户。
松楸抚遍，乱撩起、絮泥闲绪。但注目，似蝶钱灰倦舞。
苏武慢·丁丑端节
作者：杨玉衔
朝代：清

续缕关情，书裙故事，年华又到。丝菖酒面，角黍波心，老去无多怀抱。还是闭门，曼引诗声，暗温词稿。任遗钿拾翠，金鞭公子，歌呼沿道。空见说、红荔湾头，流花桥畔，雷鼓云旗喧扰。阑干波影，粉麝风香，十里暄阳芳草。空巷近传，夜禁门迟，春台酺早。讲水嬉深意，莫负湘江一棹。
荔枝香近·荔支，用七十三字体
作者：杨玉衔
朝代：清

岭南红云，故事汉宫宴。海岛蛟窟筵席，虬珠琼娘解。卸罗襦、玉体横陈温暖。途远。尘骑何劳盼断。我生馋魔，病渴徒艳羡。遇汝他乡，唇润处，色香变。东坡百颗，选树论园总虚愿。小年何况今见。
莺啼序·和梦窗
作者：杨玉衔
朝代：清

春老洞深寒在，倩痴云守户。喜檐鹊、取次呼晴，又报鼍鼓催暮。卸樯燕、寻巢倦睇，青青总是他乡树。算红情销尽，终输雨余泥絮。年少灯檠，傍壁夜泣，没墟烟嶂雾。溯红渐、溪入清佳，放歌初写纨素。计中秋、千山桂落，听宫莺、缘悭金缕。被天风、吹坠江湖，课閒拳鹭。东华车马，古署林鸦，十年半逆旅。漓水阔、误他湘雁，楚佩轻委，瘁羽孤单，怎禁蛮雨。虞姬妒恨，莫愁痴视，渔灯不暖韩江梦，舣扁舟、芦岸呼人渡。樱花问讯，葡萄买醉，归来卜居，那是吾土。头颅尚在，偃蹇山林，欠漆园栗苎。拟料理、襟痕袖稿，百感苍茫，鬓怯霜欺，烛危风舞。回峰自警，余粮休恋，脱笼飞作蓬岛客，漫思归、危立辽东柱。关心俗状尘容，浪迹云山，鹤猿讶否。
莺啼序·咏史，和梦窗赋荷韵
作者：杨玉衔
朝代：清

东沟旧愁未洗，又桑乾咽水。北鸿到、问讯寒梅，著枝多少新蕊。见说半空飞霹雳，儿童笑指天花坠。任胡尘貂锦，归魂不入闺思。初讯东风，撼户动幕，苦抛家浪子。劳远望、签盼归程，雁来人总不至。弃珠崖、画分玉斧，连环解、方劳葱指。奈天骄、沙漠跳梁，又生他意。愔愔巷陌，醉舞酣歌，恼春人梦寐。驱虎豹、昆阳夜吼，震荡风雨，鼓死凭壕，防分划地，枕戈饮泪。量沙夜唱，涸鱼空望，西江润赋，流离琐尾悲逋瘁。腥潮怒吼，重重摧折藩篱，涨到武陵源里。兴亡有责，鲁国孤嫠，也抛红怨翠。今又报、燕云肩背，俯瞰秦城，饮马泉乾，宿乌宵起。渔阳鼙鼓，霓裳惊破，吴山高处人立马，恐长江、天堑终难恃。伤心木客，秋吟当哭，长歌泪盈茧纸。
菩萨蛮
作者：杨玉衔
朝代：清

从前曾嫁金龟婿。齿痕恩爱红留臂。呼婢买胭脂。旋歌弃妇词。繁华非我福。生性贪幽独。弥勒许同龛。春风休卷帘。
菩萨蛮
作者：杨玉衔
朝代：清

十年薄倖漂流惯。荼薇望断楼头眼。牵系到郎心。征尘思浣襟。梦归枫叶黑。咫尺屏山隔。鹦鹉傍前棂。呼人人不应。
菩萨蛮
作者：杨玉衔
朝代：清

园林日日风和雨。采花酿蜜蜂儿苦。蛛网漫天横。尤防新放晴。无多香可窃。难补巢痕裂。辛苦为谁尝。堪人评短长。
菩萨蛮
作者：杨玉衔
朝代：清

新篁移得筼筜种。亭亭碧玉阶前耸。吟就付琅玕。枝柔不任镌。舞风兼浴露。原恃春阴护。自有凤凰栖。野烟时复迷。
菩萨蛮
作者：杨玉衔
朝代：清

枝头春色非常在。醉人花气空如海。金井起秋风。梦醒惊落红。落红还不扫。知惜韶光好。胡蝶过墙来。玉阶生绿苔。
菩萨蛮
作者：杨玉衔
朝代：清

毡毹舞罢思休歇。偶拈裙带翻成结。莫唱想夫怜。偷将眉恨传。百思无好计。枉费天涯泪。相约语餐霞。痴心思报他。
菩萨蛮
作者：杨玉衔
朝代：清

沈郎腰为耽吟瘦。况当惜别殷勤后。珍重劝加餐。关山行路难。笋将程十里。熨帖心如许。霜滑马蹄迟。随郎郎不知。
菩萨蛮
作者：杨玉衔
朝代：清

牛腰学弄无腔笛。被人呼作吹箫客。天上渺霓裳。众仙歌舞忙。碎琴中散忍。斫柱湘东愤。何事又沈吟。晓风残月心。
菩萨蛮
作者：杨玉衔
朝代：清

绿华一谪人间世。时妆学得抛家髻。厨下作羹呼。回头顾小姑。鞦韆辞夙约。恩怨防邻觉。青鸟莫窥人。梨花深闭门。
菩萨蛮
作者：杨玉衔
朝代：清

苍黄踯躅无人径。垂垂况迫崦嵫景。林外一声钟。涧花迷路红。翠微还在望。努力拿云上。语语碧栖遥。有人飘袖招。
菩萨蛮
作者：杨玉衔
朝代：清

蝶蜂有意寻芳去。好花无奈经风雨。春色怨来迟。落红今更稀。问花花不语。谁识芳心苦。零落惜余香。行人空断肠。
菩萨蛮
作者：杨玉衔
朝代：清

铁衾寒入愁时节。老来心事凭谁说。不恶是鸡声。凭他酣梦惊。非因看剑起。烧却萧娘字。帘外老东风。邻家无数红。
菩萨蛮
作者：杨玉衔
朝代：清

黄河日夜东流去。除非到海流方住。住亦未曾休。鱼龙掀浪愁。何如潭水碧。潭上无人迹。珍重在山清。消磨出世情。
菩萨蛮 咏南洋果品十阕 其一
作者：杨玉衔
朝代：清
体裁：词

累累大树将军印。悬腰传到征南信。捧出钿螺盘。满堂宾主欢。蛟腥兼鲍臭。鼻掩西施走。闻得木樨香。回帆人倚装。
菩萨蛮 咏南洋果品十阕 其三
作者：杨玉衔
朝代：清
体裁：词

林间鞠蹴蛮兵戏。球抛木末从高坠。猴子惯偷桃。无梯缘树梢。头颅坚似铁。髓露肌肤雪。珍重海南杯。还须象箸陪。
菩萨蛮 咏南洋果品十阕 其九
作者：杨玉衔
朝代：清
体裁：词

风波莫谓人心险。当前披揭同肝胆。捧出使君知。银刀中剖时。枝头新结果。甘苦猜由我。无计识君心。思侬何许深。
菩萨蛮 咏南洋果品十阕 其六
作者：杨玉衔
朝代：清
体裁：词

新年遗礼衣盛■。一根一叶相樛结。烂额谢邻家。阿香行雨车。薰人还似醉。壶唾餐霞渍。张口血盆开。蛮酋进宝来。
菩萨蛮·为章松龄题家藏百鸟图
作者：杨玉衔
朝代：清

空濛云水飞鸣地。芦笋蒲芽春意思。况少网罗人。相呼云外群。高依乔木宿。下向横塘浴。算有凤皇来。追随君莫猜。
菩萨蛮·其七
作者：杨玉衔
朝代：清
体裁：词

玉龙战败鳞遗地。避兵藕孔人连理。西子束纤腰。面瘢无獭消。归心望万里。落土生根似。枉事说相思。逢人羞道伊。
菩萨蛮·其二
作者：杨玉衔
朝代：清
体裁：词

遥从琛赆梯航至。腰模掌样香流齿。游子病风流。生防黄熟愁。贪馋难嚼核。捣碎还成蜜。甜里着咸酸。酱园丹返魂。
菩萨蛮·其五
作者：杨玉衔
朝代：清
体裁：词

沾唇点点胭脂影。红潮上颊朝酲醒。颗颗是相思。羞拈连理枝。戏郎绒唾面。汁溅桃花扇。呕出尽丹心。思君同海深。
菩萨蛮·其八
作者：杨玉衔
朝代：清
体裁：词

天孙绣罢抛余铁。生成佛手招山月。上鬓玉纤扶。青黄云一梳。人生虽梦鹿。穿鼻工须熟。指巧乞针灵。粗防如汝形。
菩萨蛮·其十
作者：杨玉衔
朝代：清
体裁：词

挥椎博浪当筵舞。盐调冰浴初登俎。蛇毒试先探。镶银宜髻簪。扶胥江口庙。望断西归棹。到岸诵心经。如尝禅味清。
菩萨蛮·其四
作者：杨玉衔
朝代：清
体裁：词

岩冰壑雪中藏腹。琅玕个个森如束。素手擘莲房。云英擎玉浆。相如消渴病。泉水新调茗。肺腑挹清明。何须山笋羹。
菩萨蛮·咏南洋果品十阕
作者：杨玉衔
朝代：清

累累大树将军印。悬腰传到征南信。捧出钿螺盘。满堂宾主欢。蛟腥兼鲍臭。鼻掩西施走。闻得木樨香。回帆人倚装。遥从琛赆梯航至。腰模掌样香流齿。游子病风流。生防黄熟愁。贪馋难嚼核。捣碎还成蜜。甜里着咸酸。酱园丹返魂。林间鞠蹴蛮兵戏。球抛木末从高坠。猴子惯偷桃。无梯缘树梢。头颅坚似铁。髓露肌肤雪。珍重海南杯。还须象箸陪。岩冰壑雪中藏腹。琅玕个个森如束。素手擘莲房。云英擎玉浆。相如消渴病。泉水新调茗。肺腑挹清明。何须山笋羹。沾唇点点胭脂影。红潮上颊朝酲醒。颗颗是相思。羞拈连理枝。戏郎绒唾面。汁溅桃花扇。呕出尽丹心。思君同海深。新年遗礼衣盛■。一根一叶相樛结。烂额谢邻家。阿香行雨车。薰人还似醉。壶唾餐霞渍。张口血盆开。蛮酋进宝来。玉龙战败鳞遗地。避兵藕孔人连理。西子束纤腰。面瘢无獭消。归心望万里。落土生根似。枉事说相思。逢人羞道伊。天孙绣罢抛余铁。生成佛手招山月。上鬓玉纤扶。青黄云一梳。人生虽梦鹿。穿鼻工须熟。指巧乞针灵。粗防如汝形。风波莫谓人心险。当前披揭同肝胆。捧出使君知。银刀中剖时。枝头新结果。甘苦猜由我。无计识君心。思侬何许深。挥椎博浪当筵舞。盐调冰浴初登俎。蛇毒试先探。镶银宜髻簪。扶胥江口庙。望断西归棹。到岸诵心经。如尝禅味清。
菩萨蛮·读温飞卿词，恍惚有悟入处，急走笔效之
作者：杨玉衔
朝代：清

送君方梦巫山峡。荒村残柝惊魂怯。门外月如霜。辘轳泉水香。偎人犹絮絮。执手翻无语。寒意破鸡声。长亭还短亭。
蓦山溪·寄题听枫园，和彊师酬叔问韵
作者：杨玉衔
朝代：清

词仙卜筑，例远尘嚣市。吟罢古藤阴，下沧洲、琴携绿绮。白沤波暖，吟侣集江鸥，樵风径，蕙风天，空谷跫然喜。霜虹钟讯，惯泊枫樯地。唱到折红梅，满吟壶、楚声能继。听风听水，卸却素馨帆，五柳侧，四桥边，又办听秋计。
虞美人
作者：杨玉衔
朝代：清

生怪无风还作浪。海阔龙吟壮。花漂春去未干休。试问古今淘尽几多愁。胥涛倾入羁人枕。拥被新寒噤。潮声朝夕几曾停。听自尘心净处更分明。
虞美人·为了了禅师题古木寒鸦图
作者：杨玉衔
朝代：清

山空木谷宜禅定。幽梦娱清磬。莫嫌身世隔红尘。从此鸣声无事惹人嗔。天怜予尾翛翛苦。许与枝枝处。免教飞傍上林烟。见说琼楼风露有新寒。
虞美人·六禾称病谢客，不忘填词。依调慰之
作者：杨玉衔
朝代：清

茂陵秋雨文园老。偶尔慵修稿。偎衾搔背倩麻姑。为问维摩丈室散花无。人言酒是长生药。休浪辞杯杓。客嘲宾戏钓诗钩。拟仿陈琳驰檄愈瞒头。
虞美人·双树居赏月
作者：杨玉衔
朝代：清

故乡明月团圆面。终隔缑山远。安排诗酒待清光。无奈满城风雨似重阳。平安园竹僧无信。难向天涯问。嫦娥不肯下云来。为怕青田碧海涨黄埃。
虞美人·庚辰中秋
作者：杨玉衔
朝代：清

青天碧海连年恨。无晕仍风信。娇痴儿女说团圆。试问团圆骨肉几尊前。嫦娥妆罢轻云蔽。欲出踌躇费。缑山仙客爱光清。又怕琼楼玉宇太分明。
虞美人·普陀慧济寺铜水瓢柄上现大士像
作者：杨玉衔
朝代：清

杨枝甘露随瓢注。镜不烦铜铸。圆通宝相看分明。犹恨烟云叆叇掩冠缨。现身说法楞严记。蛤蜊庄严示。此中见佛此中寻。莫谓眼缘观外未聆音。
虞美人·许直臣县长示我感时长歌，读毕书后，却寄
作者：杨玉衔
朝代：清

虹霓壮吐胸中气。血泪斑斓字。哀弦变徵不成声。莫认转移别调学风筝。鸡长风雨天如晦。魑魅逢人侮。世间醒醉尽由他。奈我肝肠得酒露槎枒。
虞美人·题陈炳权校长十分春色图。图作折枝花十色
作者：杨玉衔
朝代：清

瑶台群玉诸仙子。异地同时至。楼罗新历广题名。不论燕肥环瘦总娉婷。荒斋难得花消遣。聊写崔徽面。低头合十祝东君。许我众香国里结芳邻。
蝶恋花·酬崔伯樾和韵
作者：杨玉衔
朝代：清

尽揽秋声归笛里。费买山钱，托迹壶中地。萝月肩寒云面起。衣襟满挹空林翠。丛桂小山招隐意。猿鹤前盟，燖冷都多事。离乱亲朋疏雁字。东坡谁问渠生死。
被花恼
作者：杨玉衔
朝代：清

春慵燕懒户庭閒，把卷自娱昏晓。湖海归来壮怀少。钻书蠹癖，抱香蝶梦，一枕蘧蘧觉。摩老眼，读从头，余明犹恋桑榆照。帘外古寒多，谁管飞红落萦草。纱窗绿涩，铁砚丹枯，问字人稀到。算年来、百感涌如潮。怕书客、庞眉被霜恼。井叶落，似报镫前人又老。
西子妆·端午夕对月，和蕙石
作者：杨玉衔
朝代：清

孤影伴愁，短歌送节，举目天涯愁满。秦关尘涨楚江昏，吊湘累、芷兰哀怨。归帆似箭。更谁管、潮痕暗换。殢乡关，问晓风残月，凭谁能劝。连村晚。浴鹭春波，一水匀寒暖。时新眉样费商量，话西窗、青灯黄卷。风尘阅遍。享家帚、千金同玩。合我成三，月照琴楼酒盏。
西江月
作者：杨玉衔
朝代：清

流水落花天地，鸢飞鱼跃襟怀。此身死处便堪埋。我是乐天一派。转劫生防地狱。皈宗愿向天台。归途大抵即来途。绝妙连环都解。
西江月·咏霞
作者：杨玉衔
朝代：清

万丈赤城标建，九张文锦机连。天何此醉且醺然。瘴海红潮上面。散绮空花四照，飞丹江草逾鲜。黄昏好景写云笺。人在夕阳庭院。
西江月·寿崔伯樾
作者：杨玉衔
朝代：清

小病延年药妙，养花天气阴轻。论诗评画一灯青。鹤立风怜癯影。绣口才如轴锦，寸金心似壶冰。天留漳砚伴行縢。梓设春浓珠莹。
西江月·延祥观拒霜，和稼轩
作者：杨玉衔
朝代：清

豪客周遭绣幕，诗仙坐拥花城。异乡偏有故乡春。织出九张机锦。蜀帐浓渲霞彩，涛笺艳篆烟青。西施半醉倚银屏。临水残脂点镜。
西江月·题谈月色画梅
作者：杨玉衔
朝代：清

根自罗浮移植，居然绿萼仙踪。纤纤十指透香风。颠倒师雄一梦。画石未须十日，消寒恰值初冬。三分春色满琼钟。亏得月明自种。
西河·长城怀古，和清真
作者：杨玉衔
朝代：清

形势地。秦关百二雄峙。燕头晋腹尾皋兰，龙蛇陆起。窥边猎火燎平原，黄沙红入无际。饮马窟，罴冢是。安危钧发悬系。旌旆影靡鼓声沈，坏云崩垒。障亭落叶扫秋风，夜潮呜咽渝水。马茶见说久互市。甚渝盟、一蹴千里。锁钥丸泥何世。怅关门、牝铁宵飞，空说鞭石移山，渔歌里。
西河·长城怀古，和清真
作者：杨玉衔
朝代：清

形势地。秦关百二雄峙。燕头晋腹尾皋兰，龙蛇陆起。窥边猎火燎平原，黄沙红入无际。马茶见说久互市。甚渝盟、一蹴千里。锁钥丸泥何世。怅关门、牝铁宵飞，空说鞭石移山，渔歌里。
角招·读时贤天成寺禾雀花诸作，恨胜游之不可骤致也。谱此以当卧游
作者：杨玉衔
朝代：清

雪绡薄。天孙巧、碎裁千万冰萼。上林无分托。识向暖飞，纥干冻雀。花讯昨凭，点破公坑寥邈。饮啄天然辽廓。争粮鸡鹜休猜，愿老依林壑。搜索。众芳谱略。牟尼一串，白蝠联腰脚。湿云春漠漠。守定寒香，栖枝梅鹤。移根计错。傍净宇、招提兰若。远想哀鸿京洛。稻粱计，望禾花，饥肠涸。
解语花·游宜兴善卷洞
作者：杨玉衔
朝代：清

千年古峤，问讯西风，几度停鸾鞚。髻螺青耸。幽栖处、竟许尘中人共。鸿濛凿空。通沅瀣、茅峰三洞。云变幻、龙戏空高，尾坠吹天蝀。大壑秋槎一纵。怪银河无月，珠闇骊拥。乳泉凝冻。诗心洗、石气荒荒摇动。蓬山待梦。试先采、芝苗归种。最堪怜、春压樵肩，半杜鹃红重。
解连环
作者：杨玉衔
朝代：清

信音谁托。思辽西冷月，雁天云邈。算夜永、亲捣衣砧，乍寒到九边，怕郎衾薄。迤逦征尘，梦屏山、客途难索。想天青海碧，悔恨素娥，枉盗灵药。封侯纵云绶若。奈催人皓发，胡地笳角。漫浪说、山北燕云，把閒草閒花，待总抛却。故国荼薇，忍指栖枝残萼。暂休吟、大旗日落。
诉衷情·为人题秋镫课子图卷
作者：杨玉衔
朝代：清

丸熊画荻课宁馨。春暖尚萱庭。展卷如对环佩，妒煞失巢莺。思我母，伴儿镫。月三更。于今麦饭，阻隔天涯，廿载清明。
诉衷情·和梦窗
作者：杨玉衔
朝代：清

人情何事淡于鸥。零梦醒沧洲。斜阳点缀残画，总是海天秋。多少路隔红楼。月如钩。团圆何日，别后相思，诉说从头。
诉衷情·用温飞卿体
作者：杨玉衔
朝代：清

水远山远。斜照晚。画桥西。帘篆悄，黄鸟背人啼。去路梦中迷。俳佪。陡闻邻马嘶。讶郎归。
诉衷情·观海
作者：杨玉衔
朝代：清

灵胥白马拥涛来。荡绝地天开。蛟龙何事余怒，入壑吼春雷。花四溅，白皑皑。撼前崖。射潮弓弱，溯汉槎遥，人隔蓬莱。
谒金门
作者：杨玉衔
朝代：清

休认错。蜃气空濛楼阁。十九耕耘无一穫。有情仍纸薄。无力絮花漂泊。管甚坠茵黏幕。偶傍鞦韆红锦索。也须防燕觉。
谒金门
作者：杨玉衔
朝代：清

金粉地。暖日好风罗绮。装出城中高尺髻。路厖惊远避。草妒游裙摇翠。烛替愁人垂泪。纵有相思无限字。茫茫何处寄。
贺新郎·惠侨自萝村寄示王玉章先生和题双树居之作，叠韵酬之
作者：杨玉衔
朝代：清

海角寒江钓。计有时、打包行脚，杖藜轻矫。坐破青毡金梁梦，犹是雕虫技小。近另惹、壑嘲陇笑。买得沃洲充小隐，枕蛮云、忘唱江南好。劳远客，门题鸟。尘中自是知音少。更难逢、周郎一顾，许赓同调。婚宦从来都是误，又被云山误了。愿开径、落花春扫。丁嘱鸟猿迎门者，候碧鸡、祠使轩车到。毋任我，烟霞老。
贺新郎·沈讱陈松英结婚志庆
作者：杨玉衔
朝代：清

佳话登科小。羡少年、洞房花烛，帐前欢笑。草草良缘多成恶，郎性侬心未晓。最难得、相当才调。叶底双虫喁喁语，吐春丝、谱绣鸳鸯料。红线系，三年了。西溪模范从来好。椀齐眉、相庄授受，伯鸾德曜。仁学讱言惟山乐，寿与乔松共老。旁莫妒、双栖文鸟。两处相思今朝诉，嘱东明、漫许鸡人报。恩共爱，两心照。
贺新郎·沈讱陈松英结婚志庆
作者：杨玉衔
朝代：清
体裁：词

佳话登科小。羡少年、洞房花烛，帐前欢笑。草草良缘多成恶，郎性侬心未晓。最难得、相当才调。叶底双虫喁喁语，吐春丝、谱绣鸳鸯料。红线系，三年了。西溪模范从来好。碗齐眉、相庄授受，伯鸾德曜。仁学讱言惟山乐，寿与乔松共老。旁莫妒、双栖文鸟。两处相思今朝诉，嘱东明、漫许鸡人报。恩共爱，两心照。
贺新郎·郑师许自北流萝村来书，并题双树居词，依韵奉答。书云：近熟读辛苏调，已和贺新郎全部，故及之
作者：杨玉衔
朝代：清

何处容吾钓。况年来、虫天尘劫，支鸿孤矫。沽酒典衣聊作达，我大乾坤自小。呼牛马、从人嘲笑。尝惯风波蓬梗味，细思量、毕竟无家好。游傍海，狎鸥鸟。别来霜鬓知多少。喜见说、豪情胜概，辛苏同调。唱遍贺新郎百曲，依样葫芦画了。拥突骑、渡江横扫。破碎山河凭收拾，盼英雄、唾手黄龙到。咬文字，令人老。
踏莎行·题谢榆孙溪山读书图
作者：杨玉衔
朝代：清

大好溪山，纷来窗户。书声时逐溪声去。江南黄叶是何村，行云偏识壶公处。游屐耕烟，吟灯晕雨。渔歌层入蘋洲谱。麻衣草履建阳装，翠微指点吾归路。
踏莎行·题谭篆卿填词图
作者：杨玉衔
朝代：清

阀阅蓬瀛，才华泰岱。五陵年少驰车盖。归来折节作词人，清辞白石分流派。广雅门墙，清佳堂廨。当年未审周吴在。南园春结赏花盟，东风青荷垂杨睐。
踏莎行·题陈文忠公遗集
作者：杨玉衔
朝代：清

宣室危言，神京惨变。江湖魏阙臣心恋。南园后抗古人风，西门归死慈亲面。圜户琴歌，云淙词卷。书香几为耕锄断。珠江老蚌吐光芒，历年三百今重见。
踏青游
作者：杨玉衔
朝代：清

恨袅晴丝，商量试寒深浅。鵊鹎唤、韶华又晚。数番风，信倦我，探芳心眼。问客路、长亭短亭烟柳，自古送人何限。故国清明，饧箫几回喧暖。算等是、钱灰酒盏。认松楸，非旧树，梦痕疑幻。凝望处、伤心几人知我，莫问南天归雁。
过秦楼·和慈博
作者：杨玉衔
朝代：清

露重帘僵，炭熸灰死，盼极南天鸿断。桃根渡楫，花絮年梭，倦理当年歌扇。空悔陌柳楼头，赚我封侯，定山三箭。自骊歌唱后，长安春近，玉关人远。今拟寄、无限相思，机中锦字，血泪相和红染。夫山石化，妾井波沈，生怕君心中变。空有青菱照愁，张谱虽传，谁摹眉倩。算阑干倚遍，犹剩西谯漏点。
过秦楼·彩蝶大逾掌，夜入天如书斋，扑而乾之，制为标本诧客。正香江人满时也
作者：杨玉衔
朝代：清

花国春悭，虫天劫换，末路凄凉如此。香非迷客，望辄投门，一误遂成九死。幕燕池鱼正愁，游戏忘怀，人间何世。算山空月坠，尘缘蝉蜕，蒙庄醒未。似见说、猎火烧原，随萤逐燕，省识蛮江风味。容台铢袂，罗洞蕉裳，蛋雨狼烟夺绮。恨不蓬莱峤壶，埋迹栖幽，避嚣辞市。奈身文贾祸，碧血斑斓茧纸。
迷仙引
作者：杨玉衔
朝代：清

霜天霁。冻阁茶烟，萦帘丝细。粉剩脂残人乍起。增娇媚。剪尺摩挲，怕宿酲还醉。思远道，阑干倚。鱼渺雁绝，懒对青铜照，从鬟委。冷清清地。乌东上，蟾西下，年华且漫夸秾李。北塞枉凝睇。屏山隔，灯花翠。来去无踪，夜夜思潮洞庭水。书写罢，谁为寄。费怀人、几点登高泪。山如洗。幸寒林、早落秋声里。教侬心、平地驰千里。
选冠子·为冼玉清女教授题手拓邝湛若先生玛瑙冠图
作者：杨玉衔
朝代：清

入地沈沈，切云岌岌，明福潜光重灿。岸帻吟风，投簪遁世，有约罗浮虚愿。海雪堂空，二雅音微，一琴血溅。算南冠不死，红羊劫后，流花波咽。曾见说、名士天涯，蛮娘云亸，犵鸟獐花昏旦。撄锋免胄，结带殉缨，惹起琅玕镌怨。晞发楚魂，栉沐高凉，芳薰钗钿。况弁髦非敝，膏泽留遗手篆。
酒泉子·和六禾词已，余兴未尽，媵以二小词
作者：杨玉衔
朝代：清

一磐空山摇古翠。门掩灯残烟坠穗。林深猿鹤正眠秋。络纬织羁愁。侧身天地苍茫里。似粟如沤总浮寄。金筌片玉半成尘。枉费作词人。
酒泉子·题民族词选
作者：杨玉衔
朝代：清

憔悴国魂，泪尽新亭人悄悄。英雄未死胆肝粗。拚头颅。古今唯一，湘累沈沈呵壁叫。是何多也醉乡徒。乐华胥。
醉桃源
作者：杨玉衔
朝代：清

当窗钻纸笑蝇痴。旁观明是非。眼前红绿总迷离。彷徨悲路歧。风烛短，局棋危。邻鸡破梦啼。桑榆尚有几斜晖。水流今向西。
醉桃源·剪秋罗
作者：杨玉衔
朝代：清

剪秋不断剩烟丝。丝丝皆上机。罗裳织就裹虞姬。凉风吹舞衣。南越种，汉宫姿。生来休怨迟。嬉春姊妹纵分离。海棠还伴伊。
醉花阴·寄题夏臞禅谢池新居
作者：杨玉衔
朝代：清

邺苑图书归插架。棠棣阴连舍。省得买山钱，一片新阴，浓覆鸳鸯瓦。我亦诛茅堪歇夏。邻傍谈禅社。容膝即云宽，况有天眼，花竹饶而野。
醉落魄·拟二隐
作者：杨玉衔
朝代：清

虚房胆怯。流苏薰透还慵揭。风阶拜月吹裙褶。寄去荼薇，知否侬亲折。辽西梦境莺能说。迷离柳絮漫天雪。归来燕子人离别。形影相随，羞对过墙蝶。
醉蓬莱·九日预祝六禾生日，和霞公韵
作者：杨玉衔
朝代：清

傍战场菊花，酒国萸香，饥肠回九。鬓短簪花，笑婆挲盈首。萍梗风波，桑榆晷刻，算岁寒相守。赢得而今，风尘面目，庐山依旧。异域重阳，陶篱无恙，晚节孤香，堪供三嗅。摇落天涯，似灵和移柳。有客悲秋，非公不乐，笑胡卢开口。六穗嘉禾，黄花明日，伴人清酎。
采绿吟·和六禾水阁追凉，观江中渔火作
作者：杨玉衔
朝代：清

钓罢红衣岸，正人在，麝亭东。盘冰雪藕，笛风凄柳，霜月当枫。鱼榔韵响波微动，白鸥四散无踪。引遥眸、星星火，迷离掩映孤篷。帆落舣蒹葭，村沽醉渔翁。罢钓篝火，夜色起潜鳞，在水绿灯红。叹趋炎、投暗为明，华堂烛、焚身等飞虫。凭栏意、俯仰息机，观云太空。
金缕曲·赠梁海滨先生
作者：杨玉衔
朝代：清

天坼飞仙死。问何人、羽衣腰剑，凭高凝睇。国史儒林文苑传，竟是蓬瀛谱记。莫疑是、长安裘敝。照座须眉真苍古，目棱棱、岩电光腾紫。跨燕越，犹尺咫。尘寰有意閒游戏。战场花、摘从北口，又来南市。海水天风相鼓荡，想见雄心万里。奈宇宙、满空渣滓。安得如公千万辈，使蛟虬、认识干将利。公是我，赤松子。